Qadınların bu hərəkətinə göz yummaq lazımdır – Mopassanın hekayəsi » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\n26 Oktyabr 2020, 11:57\nArtkaspi.az Gi de Mopassanın "Əllümə" hekayəsini təqdim edir:\nDostlarımdan biri mənə demişdi:\n– Əlcəzairə səyahətin zamanı, işdir, yolun Bürc-Əbbabın yaxınlığından düşsə, köhnə dostum, polkovnik Obalı mütləq ziyarət edərsən.\nMən hər ikisinin, həm Obalın, həm də Əbbabın adını unutmuşdum. Sırf təsadüf nəticəsində onunla görüşənə qədər bu polkovnik bir dəfə olsun yadıma düşməmişdi.\nBir ay boyunca bu əsrarəngiz ölkəni qarış-qarış pay-piyada gəzirdim. Əlcəzairdən Şerşelə, Orleanvilldən Tiara qədər uzanan bəzən sıx meşələrlə örtülü, bəzən də tamam çılpaq təbiət öz əzəməti və gözəlliyi ilə məni valeh eləmişdi. Dağ silsilələrinin arasında qışda da çağlayan bulaqlardan yaranmış dar vadilərdə sıx şam meşələri var idi. Yarğanların üzərinə düşən nəhəng ağaclar həm ərəblərə, həm də ölü kötüklərin ətrafına dolanıb onlara yeni həyat bəxş edən sarmaşıqlara körpü kimi xidmət edirdi. İnsan ayağı dəyməyən dağ arası yoxuşlardan və oleandr kolları ilə ətrafını bürümüş bulaqlara gözoxşayan mənzərə açılırdı.\nAmma bu səfərin ən şirin xatirəsi mavi dənizdən zirvəsində sidr ağacları ilə dolu Təniyət-əl-Haad meşəsini gizləmiş Uarseni dağlarına uzanan dərəli-təpəli, yamaclı yollarda, cığırlarda axşam gəzintiləri idi.\nHəmin gün mən yolumu azmışdım. Təzəcə zirvəyə adlamışdım ki, qarşımda silsilə təpələr arasından geniş Mitici düzənliyi peyda oldu. Gözlərim sıra dağların arxasından bir qaraltı sezdi. Bu, yerli ərəblərin qəribə səslənsə də, "Xristian qadının türbəsi” adlandırdıqları sərdabə idi. Əfsanəyə görə bu sərdabə Mavritaniya xəlifəsinin ailə məqbərəsi olub.\nCənub yamacı tərəfdən üzüaşağı enməyə başladım. Qəfildən səhranın kənarından başı göylərə ucalan dağlara qədər qarşımda dalğalı, təpəli düzəngah açıldı. Təpələrin rəngi bir-birinə sıx tikilmiş xurmayı aslan dərilərini, bəzi yerləri isə dəvənin dik, sarı, qabarıq, tüklü hürgücünü xatırladırdı.\nBir dağın yamacındakı dolanbac cığırların izinə düşərək sürətli addımlarla yoluma davam edirdim. Sərin dağ havasında gəzişərkən heç nə səni narahat etmir: fikirlərin, bədənin, ürəyin bütün qayğılardan azaddır. Həmin gün həyatımızı cəhənnəm əzabına döndərən hər şeydən uzaqda, yalnız dağdan enməyin verdiyi zövqlə baş-başa idim. Aşağı endikcə uzaqdan ərəblərin məskən saldığı köçləri, düşərgələrindəki daxmalardan qalxan boz dumanı sezirdim. Bəyaza bələnmiş kişili-qadınlı fiqurlar yavaş-yavaş ətrafda gəzişir, otlaqlarda gəzən sürülərin zınqırov səsləri axşam havasına ayrı rəng qatırdı.\nYolboyu qarşıma çıxan ayıqulağı ağacları başlarını aşağı əymiş və qırmızımtıl meyvələri cığırlara tökülmüşdü. Meyvələri damcıları xatırladan bu əzabkeş ağacların budaqları sanki qan tərləmişdilər.\nBu ətraf yerlər elə bil böyük faciədən sonra qan yağışına tuş gəlmişdi, qırmızı meyvələri ayağımla əzdikcə qatil izlərimi arxamca qoyurdum. Arada əlimi qaldırıb ən dəymişini dərib ağzıma atırdım.\nÖküzlərin ətrafından qalxan buğ kimi vadi solğun sislə örtülürdü. Sahara səhrasını tamamlayan üfüqdə dağ silsiləsinin üzərində Bibliya səması açılırdı. Uzun-uzun qızıl rəngli çalarlar qan qırmızısı ilə əvəzlənirdi, yenə qırmızı, yenə qızıl: bəşəriyyətin tarixini özündə əks etdirən iki əsas söz. Arada bu rənglər öz arasında yaşılı lacivərdi üfüqə dönüb, nakam arzular kimi sonsuz və uzaq görsənirdi.\nAh! Necə də hər şeydən uzaq idim. Adamla dolu Paris bulvarlarından nə qədər uzaq idim. Hər yeri gəzən, zövq alan, bütün qayğılardan azad – əsl sərgərdana çevrilmişdim.\nGecə düşəndə anladım ki, həm də yolumu azmışam. Zülmət var gücü ilə hücum çəkmişdi, dağ silsilərindən başqa heç nəyi ayırd edə bilmirdim. Aşağıda düzənlikdə çadırlar gözümə sataşdı və mən aşağı düşərək qarşıma çıxan ilk ərəbdən yolu soruşmaq qərarına gəldim.\nMəni başa düşmüşdümü? İnanmıram, o, uzun-uzadı mənə nəsə izah elədi, amma mən yenə də heç nə anlamadım. Məyusluğa qapılaraq artıq xalçaya bürünüb bu düşərgədə gecələməyi düşünürdüm ki, birdən ərəbin ağzından çıxan qarmaqarışıq sözlərin arasında mənə tanış olan Bürc-Əbbab adını eşitdim.\n− Hə, hə.\nMən ona 2 frankın ucunu göstərdim. Bu, əsl sərvət idi. O, qabağa düşərək irəliləməyə başladı. Mən də onun arxasınca gedirdim. Göz-gözü görməyən zülmətdə qarşımda irəliləyən solğun kölgənin dalınca sürünürdüm. O, ayaqyalın olsa da, yeyin-yeyin gedirdi. Mən isə arabir daşlı-çınqıllı cığırlarda büdrəyirdim.\nQəfil bir işartı göründü. Biz postu xatırladan çöl pəncərəsiz bəyaz evə çatdıq. Qapını tıqqıldatdım. Həyətdəki köpəklər hürüşdülər. Fransızca kimsə soruşdu:\n− Cənab Obal burada yaşayır?\nQapı açıldı və cənab Obal qarşımda dayanmışdı. Cənab Obal qəlyan dodaqlarında və ev tərliklərində olan, Herakla bənzəyən nəcib üzlü biri idi. Tanışlıq verərkən o iki əlini də mənə uzatdı:\n– Özünüzü evinizdəki kimi hiss edin, cənab.\nOn beş dəqiqədən sonra mən artıq şam yeməyini acgözlüklə içəri ötürürdüm, ev sahibi isə mənimlə üzbəüz oturaraq hələ də qəlyan çəkirdi.\nOnun həyat tarixçəsini bilirdim. Qadınlara böyük məbləğdə sərvəti sovurandan sonra əldə qalan pulu ilə Əlcəzairə gəlmiş və bu torpaqlarda üzümlüklər yetişdirirdi.\nİşlər yaxşı gedirdi. Həyatından məmnun olduğu üzündən görünürdü. Heç cür ağlıma sığışdıra bilmirdim ki, həyatdan zövq alan bu parisli tək-tənha bu çöllərdə necə belə ibtidai, yeknəsəq həyat tərzinə uyğunlaşa bilib. Ondan bu barədə soruşmağı qərara aldım:\n− Çoxdandı burdasız?\n− Artıq 9 ildir.\n− Heç darıxmırsız?\n− Yox, bu yerlərə əvvəl-axır öyrəşirsən. Hətta sevməyə başlayırsan. Siz inanmazsınız, bu ölkə insanda özümüzün də bilmədiyi necə gizli heyvani instinktləri aşkara çıxardır. Əvvəl-əvvəl izaholunmaz bağla, bütün duyğu orqanlarımızla buraya bağlanırıq. Hava və iqlim iradəmizin əksinə olaraq bədənimizi özünə tab edir, ətrafa şəfəq saçan gün işığı isə ruhumuzu qidalandırır və şən əhval bəxş edir. Başımıza döyən günəş sanki sel kimi içimizə axır və ruhumuzun qaranlıq tərəflərini yuyaraq bizi tam şəffaf edir.\n− Bəs qadınlar?\n− Hə, düzdür. Qadınlar üçün darıxıram.\n− Hə, darıxıram, amma azacıq. Burada, ərəb qəbiləsində yerli əhalidən həmişə kimisə tapmaq olar ki, səni gecə darıxmağa qoymasın.\nO, mənə qulluq edən, rübənd altındakı gözləri ilə gecəni yaran cavan ərəbə dönərək dedi:\n− Məhəmməd, get, lazım olanda çağıracağam. Sonra mənə dönərək davam etdi:\n− O, fransızca anlayır. Mən isə onunla əlaqəli bir əhvalatı danışmaq istəyirəm.\nMəhəmməd otaqdan çıxan kimi o davam etdi:\n− Təxminən 4 ilə yaxındır ki, bu ölkədəyəm, amma hələ də tam alışa bilməmişəm. Dillərində yarım-yapalaq danışa bilirəm. Aradabir Əlcəzairə bir neçə günlük səfər etmək məcburiyyətində qalıram.\nKeçmiş gözətçi postu olmuş bu fermanı, bu bürcü aldım. Yaxınlıqda yerli əhali yaşayan qəsəbə də yerləşir. Oradan mən tez-tez öz üzümlüyüm üçün işçi qüvvəsi cəlb edirdim. Bura səfər edərkən sizin indicə gördüyünüz bu yaraşıqlı oğlanı xidmətçi tutdum. Məhəmməd bin Ləmxarə Ulad – tac qəbiləsindən idi və mənə çox bağlanmışdı. Açıq səma altında yatmağa adət etmiş bu oğlan evdə yatmaqdan imtina edərək qapının yanında özünə çadır qurdu ki, asanlıqla onu pəncərədən haylaya bilim.\nYəqin, günlərimin necə keçdiyindən xəbəriniz var. Bütün günü torpağın becərilməsi və yetişdirilməsi ilə məşğul oluram, arada ova çıxır, gömrük postlarının zabitləri ilə nahar edir, ya da onları evimə dəvət edirəm.\nƏyləncəyə qaldıqda isə... sizə dediyim kimi, gəzintilər zamanı bəzən hansısa ərəb yersiz şəfqət göstərərək mənə qəbilədən qadınlar gətirmək istəyirdi. Mən bəzən razılaşır, çox vaxt isə başım ağrayacaq deyə bu təkliflərdən imtina edirdim.\nBir gecə yayın əvvəli, torpaqları yoxlayandan sonra evə döndüm. Məhəmməd mənə lazım oldu, bu dəfə onu çağırmadım, birbaşa çadırına girdim.\nAh, mən qadınların dəlisiyəm! Məhz o məhvedici ehtirasın quluna çevrilərək mən buralara məhkum olunmuşdum. İyul ayı çox isti keçirdi və bütün gecəni gözümü Məhəmmədin çadırından çəkməyərək pəncərənin yanında keçirdim.\nO biri gün Məhəmməd otağa daxil oldu və mən düz onun gözlərinin içinə baxdım. O isə utancaq və günahkarcasına başını aşağı saldı. Görəsən, bildiyimdən xəbəri var idi?\n− Məhəmməd sən evli idin? O, pörtərək cavab verdi:\n− Xeyr, müsyö.\nMən onu fransızca danışmağa və məni ərəbcə öyrətməyə məcbur edirdim, bəzən onun dili bu iki dildən dolaşaraq əməlli-başlı qarışıqlıq yaradırdı.\nMən davam etdim:\n− Bəs çadırındakı qadın hardandır? O donquldandı:\n− Aha, cənubdandır. Bəs sənin çadırına necə gəlib çıxıb? O mənim sualıma cavab verməyərək dedi: – O, çox gözəldir.\n− Deməli belə... Bir də sənin qarşına belə cənubdan gözəl qadın gələndə zəhmət çək, onu öz çadırına deyil, mənim otağıma gətir. Anladın?\nO, ciddi görkəm alaraq cavab verdi:\n− Bəli, müsyö.\nBoynuma alıram ki, gün ərzində xalça üzərində uyuyan bu ərəb gözəlini xatırladıqca həyəcan keçirirdim. Nahar vaxtı evə gələndə Məhəmmədin çadırına getmək üçün içimdə dəli istək baş qaldırdı. Axşam həmişəki kimi o mənə qulluq edirdi, az qala, mən də ondan soruşmaq istəyirdim ki, o nə vaxta qədər dəvə tükündən olan çadırında bu cənublu gözəli gizləyəcək.\nSaat 9 radələrində itlərdəki ov instinktinə bənzər güclü bir hissə qapılıb otağımdan çıxdım. Hava almağı bəhanə edib qarşısıalınmaz bir istəklə həyətə düşdüm. Konus şəkilli çadırdan içərisində yanan ocağın təsiri ilə çölə işıq seli süzülürdü.\nSonra mən daha da uzağa getdim. İstəmirdim ki, Məhəmməd məni öz çadırının yanında görsün.\nBir saatdan sonra otağıma qayıdarkən çadırda onun qaraltısını sezdim. Açarı çıxararaq bürcümə qayıtdım. Burada mənimlə bərabər işlərimdə mənə kömək edən iki fransız və əlcəzairli yaşlı aşpaz qadın yaşayırdı.\nMən pillələrlə qalxaraq qapımın kandarında işığı görüb təəccübləndim. Qapını açıb içəri girdim. Şam yanan masanın yanında qamışdan hazırlanmış kətildə qədim heykəllər kimi bəzənmiş qız oturmuşdu. Onu üzü, qolları, ayaqları, hətta göbəyi belə cənublu qadınların istifadə etdiyi gümüşü əşyalarla bəzənmişdi. O, sakitcə mənim gəlməyimi gözləyirdi. Sürmə ilə bəzədilmiş gözləri üzümə dikilmişdi. Vücuduna çəkilmiş dörd mavi ulduz şəkilli döymələr alnına, yanaqlarına və buxağına xüsusi gözəllik qatırdı. Əllərini qolbaqlarla həbsə salmışdı və kirimişcə belinə qoymuşdu. Əyninə çiyinlərindən sıyrılıb düşən qırmızı ipək paltar geyinmişdi.\nİçəri daxil olanda itaətkarcasına gəlib bütün taxdığı ləl-cəvahirat ilə birlikdə təşəxxüslə qarşımda dayandı.\n− Sən burda neynirsən? – deyə ərəbcə soruşdum.\n− Mənə əmr edildi ki, bura gəlim.\n− Kim əmr edib?\n− Yaxşı. Əyləş.\nOturdu, mən də ona yuxarıdan aşağı baxmaqda davam elədim. Siması özünəməxsus incəliklə seçilirdi. Üzündə Buddaya məxsus sirli nəsə vardı. Çözə bilmədim. Al dodaqları və sinəsi qaradərili qanı qatışığından xəbər verirdi, amma əlləri və çiyinləri bəyazlığı ilə göz oxşayırdı.\nBilmirdim, nə edim; utanırdım, həyəcanlıydım və onun gözəlliyi qarşısında ram olmuşdum. Fikirlərimə hakim olmaq üçün mən ondan haradan gəldiyini, buralara necə gəlib çıxdığını və Məhəmmədlə necə əlaqədə olduğunu soruşmağa başladım. Amma o mənim ən maraqsız suallarıma cavab verirdi. Odur ki, mən yenə də onun haqqında heç nə öyrənə bilmədim. Haradan gəldiyi, onu kimin göndərdiyi, xidmətçimlə onun arasında nə baş verdiyini yenə də anlamadım.\nOna "çadırına qayıt” əmrini vermək istəyirdim ki, o mənim niyyətimi anladı və əllərini qaldırdı, biləklərindəki bütün qolbaqlar cingildədi və boynuma sarılıb hökmünə tabe edərək özünə tərəf çəkdi.\nKişiləri başdan çıxarmağa qabil gözləri vəhşi pişik baxışları kimi parlayırdı. Ona qarşı çıxa bilmirdim və içimdə alışıb yanan ehtiras vulkanı məni yandırıb-yaxırdı.\nOnu möhkəm qucaqladım... Səhərə yaxın onu çadırına göndərmək istəyirdim. Elə bilirdim ki, gəldiyi kimi də geri qayıdacaq. Onunla necə hərəkət edəcəyimi dəqiq bilmirdim.\nMənim bu niyyətimi anlayan kimi pıçıldadı:\n− İndi məni qovsan, gecənin bu vaxtı hara gedəcəyəm? İzin ver, ayağının altında xalçanın üzərində yatım.\nNecə imtina edə bilərdim? Neyləyə bilərdim? Fikirləşdim ki, indi Məhəmməd aşağıda durub və pəncərənin işığında bizim siluetləri izləyir. Bu və digər çalpaşıq fikirlər get-gedə məni çulğalayırdı.\n− Yaxşı, qal. Söhbət edərik.\nAni qərar idi. Əgər tale üzümə gülübsə, bu qadını bəxş edibsə, mən də onu hərəmxana qadını kimi öz yanımda saxlamaq qərarını verdim. Əgər bezdirsə, onu asanlıqla rədd edəcəyəm. Bu torpaqlarda – Afrika çöllərində qadın ruhu və cismi ilə tam kişiyə tabedir.\n− Sənlə mehriban davranacağam. İncitməyəcəyəm. Amma sən də kim olduğunu və haradan gəldiyini mənə deməlisən.\nO nə cavab verəcəyini anladı və mənə öz həyat hekayətini danışmağa başladı. Amma adım kimi əmin idim ki, bu, başdan-ayağa saxta və uydurma əhvalatdır.\nDeməli, o mənə həyat hekayətini danışarkən dedi ki, o, Uled Sidi Şeyx qəbiləsindən şeyxin qızıdır. Onun anası qəbilələri tərəfindən tuareqlərə hücum zamanı oğurlanan qara dərili və ərəb qanı qatışığından olan qadın olub. Qara dərililər hərəmxanalarda öz həssaslıqlarına və incəliklərinə görə fərqlənirdilər. Heç bu qarışıq qan qızda özünü büruzə vermirdi. Lakin al dodaqları və dik sinəsi bunun əksini deyirdi. Diqqətlə baxanda bu fərqliliyi sezmək mümkün idi. Qalan hissələrində isə o gözəl cənublu irqinə məxsusluğunu göstərirdi. Ağbəniz, cəld, düzgün üz cizgiləri ilə hind heykəllərini xatırladırdı. Gözlərinin böyüklüyü və bir-birindən nisbətən uzaqda yerləşməsi onu daha çox hind ilahilərinə bənzədirdi.\nOnun əsl həyat tarixçəsini öyrənmək mənə müyəssər olmadı. O, dayanmadan uzun-uzadı gördüyü, müşahidə elədiyi hadisələri, xatirələri qəbilədən-qəbiləyə, çadırdan-çadıra səyahətlərini özünəməxsus uşaq sadəlövhlüyü ilə dil boğaza qoymadan üyüdüb-tökməkdə davam edirdi.\nO bütün bunları millətinə xas məğrurluqla və ciddiliklə danışırdı. Susanda artıq anladım ki, onun bu uzun hekayətindən yaddaşımda heç nə ilişib qalmadı. Özümdən soruşdum ki, bu yelbeyin qız mənə danışdığı bu boş əhvalatlarla özü haqqında və haradan gəldiyi ilə bağlı əsl mətləbləri gizləməkdə məqsədi nədir?\nİstər-istəməz bu millət haqqında fikirlərə qərq oldum. Biz onların torpağında, ya da onlar bizim torpağımızda yan-yana ömür sürürük. Onların dilini öyrənirik, çadırın o tayında axıb gedən həyatlarının izləyicisinə çevrilirik, amma yenə də 60 il burada yaşamağımıza baxmayaraq, onlar haqda təsəvvürümüz belə yoxdur. Eləcə də öz evimdə baş verənlərdən, qapımın düz yanında qurulmuş bu cındırı çıxmış qamışdan çadırda belə nə baş verdiyindən xəbərim yoxdur. Eləcə də Əlcəzairdə, Mavritaniya evlərində yaşayan sivil ərəblərin nə düşündüyü, hansı hava ilə nəfəs aldıqları barədə də təsəvvürümüz yoxdur. Şəhər evlərinin divarları, dəvə yunundan pərdələr arxasında bizim yanımızda sirli, qapalı, itaətkar, gülümsər və yalançı məxluqlar yaşayır. İnanmazsız, mən bu dəqiqə binokl vasitəsilə başqa qəbiləyə baxmağa başlasam, orada nə qədər bizim yatsaq belə yuxumuza girməyəcək və bilmədiyimiz fərqli inancların, adət-ənənələrin qorunduğunu və onlara riayət olunduğunu görəcəyik. Dünyada məğlub edilmiş heç bir millət bunlar qədər inadkarcasına qapalı qala bilməzdi. Biz də boş-boşuna bunları öyrənməyə çalışmazdıq.\nElə bu vaxt anladım ki, mənə bu gecə təslim olmuş ərəb qızı ilə aramda təbiətin irqlərimiz arasına qoyduğu sonacan anlamadığım mistik keçilməz sərhəd var.\nBirdən ağlıma gəldi bunu soruşum:\nO, bir neçə dəqiqə susdu, sanki mənim varlığımı belə unutmuşdu. Mənə baxan gözlərindən onu bir-neçə saniyə sonra ağuşuna alacaq yuxu tökülürdü.\nƏsnəyərək cavab verdi:\n− Yuxun gəlir?\n− Onda yat.\nKirimişcə yanımda uzandı, alnını haçalanmış qolları üzərinə qoyaraq dərin yuxuya getdi. Bu vəhşi gözəlin yuxuya necə getdiyini izləmək mənə xoş hisslər bəxş edirdi.\nYanında uzanaraq son baş verən hadisələrə don geyindirməyə çalışırdım. Niyə Məhəmməd onu mənə verdi? O bu hərəkəti hansı hisslərlə edirdi? Bu suala cavab vermək çətin idi. O ya bununla mənə sonsuz sədaqətini nümayiş etdirir, ya da bunun altında daha məkrli siyasət gizlədirdi. Qadın məsələlərinə gəldikdə ərəblər bir tərəfdən ciddilik, digər tərəfdən utancverici itaətkarlıq göstərirdilər. Onların bu qarışıq əxlaq məsələləri özləri kimi çox mürəkkəb idi. Bəlkə də, çadıra qəflətən girərək mən Məhəmmədin planlarını pozmuşdum. Bəlkə də, o öz əlbirini, tərəfdaşını, məşuqəsini mənə əvvəlcədən göndərmək fikrində olub.\nBu xülyalar məni o qədər yordu ki, özüm də hiss etmədən dərin yuxuya daldım. Qapının cırıltısına yuxudan oyandım. Məhəmməd həmişəki kimi məni oyatmağa gəlmişdi. O, pəncərəni açaraq günəş şüalarını hələ də yuxuda olan Əllümənin üzərinə buraxdı. Məhəmməd xalçanın üzərindən təmizləmək üçün şalvarımı, kürkümü və gödəkçəmi götürdü. O, yanımdakı qadına gözünün ucuyla belə baxmadı. Nə hərəkətlərində, nə yerişində, nə simasında Əllümənin otaqdakı varlığını büruzə verəcək bir nişanə var idi. Gün işığı, otaqda hərəkətlilik, təmiz səhər havası Əllüməni yuxudan durmağa vadar elədi. O, əllərini yuxarı qaldıraq gərnəşdi, üzünü çevirdi, əvvəlcə mənə, sonra eyni laqeyd baxışla Məhəmmədə baxaraq dedi:\n− Nə yemək istəyirsən?\n− Kofe və yağ çörək?\nYatağımızın başında əlində mənim paltarlarım olan Məhəmməd əmrə müntəzir dayanmışdı.\n− Əllümə və mənim üçün səhər yeməyi gətir.\nO, üzündə nə bir təəccüb, nə bir etiraz olmadan otaqdan çıxdı. Sonra mən bu gənc ərəb qızdan soruşdum:\n− Evimdə qalmaq istəyirsən?\n− Hə, istəyirəm.\n− Sənə ayrıca otaq verəcəyəm və qulluğunda bir xidmətçi qadın da dayanacaq.\n− Sən çox səxavətlisən. Minnətdaram.\n− Əgər özünü pis aparsan, səni qovacağam.\n− İstədiyini edəcəyəm.\nƏlimi təşəkkür əvəzi öpdü.\nMəhəmməd əlində səhər yeməyi olan sini ilə içəri girdi. Ona dedim:\n− Əllümə burada yaşayacaq. Dəhlizin sonundakı otağa xalılar sərdir və Əbd əl-Qadir-əl-Xadərin arvadını çağırtdır. O, Əllümənin qulluğunda dayanacaq.\n− Baş üstə, müsyö.\nBir saatdan sonra işıqlı otağa yerləşən bu ərəb gözəlinə baş çəkmək üçün otağına getdim. Əllümə məndən yalvarıcı səslə böyük güzgülü kamod istədi. Ona bu hədiyyəni söz verərək otaqdan çıxdım. Mən çıxanda o dəvə yunundan toxunmuş xalının üzərində bardaş qurub, dodaqlarında siqaret sümürən ona xidmət edəcək yaşlı ərəb qadını ilə söhbətə başı qarışmışdı. Xidmətçi qadınla yüz ilin tanışları kimi söhbət edirdilər.\nBir aya yaxın idi ki, yadplanetli saydığım bu qıza bağlanmışdım və hədsiz xoşbəxt həyat sürürdüm.\nOnu sevmirdim, bu ölkənin qadınlarını sevmək mümkün deyildi. Bizimlə onların arasında, hətta onların və öz kişilərinin arasında şimal lacivərd çiçəyi aça, qönçələyə bilmir. Bu cür qadınlarda heyvani instinktlər hələ də qalıcı olduğu üçün hissləri tam formalaşmamış və məhəbbətin poetik ruhunu təşkil edən sentimental həzz verə bilmirlər. Bu qeyri-adi qadınların bizdə oyatdığı hisslərin ağıl və ruhla heç bir əlaqəsi yox idi. Bu qadınlar da digərləri kimi bizi əsarətləri altında saxlayırlar, lakin bu daha fərqli, daha az əziyyətli və əzablı olur.\nO qıza hiss etdiklərimi indi də izah edə bilmərəm. Artıq sizə demişdim ki, bu yerlərin insana qəribə təsiri olur. Afrika səhraları ilə, sənətsiz, ruhu inkişaf etdirə bilən əyləncələrsiz, bütün bədənimizi bizə yad olan cazibəsi ilə əsiri edir. İqlimin əlverişliyi, havanın sığalı, səhərlərin və gecələrin xüsusi ahəngi bizim hisslərimizi özünəməxsus şəkildə tərbiyə edir. Əllümə məni beləcə gizli-sirli cazibələri, qüvvəsi ilə, ağuşunda sərsəm uymağımla, tənbəl Şərq qucaqlaşmaları və itaətkarlığı ilə məni valeh etmişdi.\nMən ona tam azadlıq vermişdim. Evi istədiyi vaxt tərk edə bilərdi. Bir gündən bir zöhr vaxtında adətən qonşu qəsəbədəki üzümlüyümdə işləyən işçilərin arvadlarının yanında olurdu. Milianadan onun üçün gətizdirdiyim qırmızı ağacdan hazırlanmış güzgülü kamodda bütün günü aynaya baxırdı. O, utanmadan, çəkinmədən öz gözəlliyindən həzz alırdı. Güzgünün qarşısında hərəkətlərini bütün diqqət və ciddiliyi ilə izləyirdi. Dabanı üzərinə qalxır, ayaqlarına, baldırlarına tamaşa edir, uzaqlaşır, yaxınlaşır, sonra bu oyundan usanaraq güzgünün qarşısında qoyduğu böyük yumşaq mütəkkəyə əyləşir və güzgüdəki əksindən gözünü çəkməyərək düşünürdü.\nSon vaxtlar hiss edirdim ki, səhər yeməyindən sonra evdən çıxır və axşama yaxın qayıdırdı. Narahat halda Məhəmməddən onun hara getdiyini soruşdum:\n− Narahat olmayın. Ramazan ayı yaxınlaşır. Yəqin ki, dua etməyə gedir, – deyə məni sakitləşdirdi.\nMəhəmməd də Əllümənin burda yaşamağına, deyəsən, sevinirdi. Amma mən bir dəfə də olsun onların arasında gizli, şübhəli heç nə hiss etmədim.\nHazırkı vəziyyəti öz axarına buraxaraq yaşamağa öyrəşirdim.\nTez-tez torpaq sahələrimə nəzarət edərkən, üzümlüyə və əkin sahələrimə baş çəkərkən uzun-uzadı gəzintilərə çıxırdım. Yəqin ki, Əlcəzairin gözəl meşələr ilə tanışsınız. Keçilməz yarğanları, dağ bulaqlarını bağlayan sidr ağacları, oleandrların olduğu dar vadilər çay qırağı boyu sərilmiş Şərq xalçalarına bənzəyirlər. Sizin, yəqin, xəbəriniz var ki, bu yerlərdə, bəzən insan ayağı dəyməyən keçidlərdə, təpələrdə ağ qübbəli tərkidünya münzəvilərin məzarlığına rast gəlmək olur. Bura qonşu qəbilələrdən məzarlıqda şam yandırmaq üçün münzəvinin xüsusi pərəstişkarları gəlir.\nBir dəfə gecə vaxtı evə qayıdanda belə bir qübbəli sərdabənin açıq qapısından içəridə dua edən qadın gördüm. Dizləri torpaqda dua edən bu ərəb qadını gözəl mənzərə yaradırdı. Külək sərdabənin içində şam ağacından qopan iynəyarpaqları künclərə sovururdu. Mən daha yaxşı görmək üçün yaxınlaşdım və birdən Əllüməni tanıdım. O mənim burda olmağımı görmürdü. O, astaca, pəst səslə öz dünyasında nəsə pıçıldayırdı və Allahın sevimli qulunun məzarlığına öz dərdlərini danışırdı. O, arada səsini kəsir, dinşəyir və elə bil unutduqlarını xatırlamağa çalışırdı. Bəzən isə elə gəlirdi ki, o, cavabı eşidir, hətta cavaba qarşı şübhələrini də bildirirdi. Gəldiyim kimi səssiz də geri qayıtdım və günorta yeməyinə evə çatdım. Axşam onun arxasınca adam göndərdim və o narahat halda hüzurumda dayandı.\n− Burda otur, – deyə ona yer göstərdim.\nO, əyləşdi və mən onu öpmək üçün qabağa uzananda başını geri çəkdi. Təəccüblənərək soruşdum:\n− Nə olub? Nə baş verib?\n− Artıq Ramazan ayıdır.\nQəşş eləyib güldüm.\n− Sərdabə sahibi Ramazan ayı boyunca öpüşməyi qadağan edib?\n− Mən ərəb qadınıyam, sən isə yadellisən.\n− Bu böyük günahdır?\n− Deməli, sən sübhdən bu yana heç nə yeməmisən?\n− Heç nə.\n− Gün batandan sonra yemisən?\n− Gecə düşəndən sonra özünə yemək icazə vermisənsə, deməli, başqa əyləncələri də icazə vermək olar.\nO, təhqir olunmuş kimi başını dik qaldırıb qürurla cavab verdi:\n− Əgər ərəb qadını Ramazan ayında yadelliyə ona toxunmağa icazə versə, o əsrlər boyu lənətlənəcək.\n− Bu bir ay belə davam edəcək?\nO, çox qəti şəkildə cavab verdi:\n− Hə, bütün Ramazan ayı boyunca.\nMən əsəbiləşmiş kimi özümü göstərib dedim:\n− Onda get Ramazanı öz doğmalarının arasında qeyd elə.\nO, birdən əlimi tutub sinəsinə yaxınlaşdırıb dedi:\n− Yalvarıram, hirslənməyin. Görəcəksiz, mən özümü necə yaxşı aparacağam. İstəyirsiz bir yerdə qeyd edək Ramazan ayını? Sizə qulluq edəcəyəm, nə istəsəniz verəcəyəm, bircə əsəbiləşməyin.\nGülümsəməkdən özümü zorla saxladım. O, öz kədərində belə necə sadəlövh və gözəl görsənirdi. Onu yatmağa göndərdim.\nBir saatdan sonra artıq yatağa girməyə hazırlaşanda qapını iki dəfə zəif tıqqıltı ilə vurdular.\nƏllümə əlində yağda qızardılmış toplarla, qurudulmuş şirniyyatlar və yerli ərəblərə məxsus bütün şirniyyat növləri ilə böyük sinidə qarşımda dayandı. O öz gözəl dişlərini çöldə qoyaraq gülürdü:\n− Biz bir yerdə bayramı keçirdəcəyik.\nRamazan ayı ərəblərdə oruc saxlamaq, yeməkdən çəkinərək nəfsinə qalib gəlməklə bağlı bayramdır. Onlar sübhdən oruc tutur və şər qarışanda, ağ və qara sapdan seçilməyən vaxta qədər davam edir. Əllümə öz imanında möhkəm idi. O divanın üzərinə sinini qoyub şirin topu öz uzun barmaqları ilə ağzıma qoyub dilləndi:\n− Çox dadlıdır. Dadına bax.\nBir dişləm götürdüm, həqiqətən, çox ləzzətli idi.\n− Hamısını özün bişirmisən?\n− Hə, özüm.\n− Mənim üçün?\n− Hə, əlbəttə, sənin üçün.\n− Məni Ramanzan ayına təşviq edirsən?\n− Hə, hirslənmə. Hər gecə sənə belə ləziz təamlar gətirəcəyəm.\nNecə də əziyyətli ay keçirtdim. Şirin təamlara bürünmüş qadağalarla dolu ay. Qayğıyla əhatə olunmuş və qadağa edilmiş cənnət meyvəsini arzu edən kimi arzulamaq, lakin inadkarlıq qarşında uduzmaq...\n3 gündən sonra bayram günü yetişdi və onu məxsusi olaraq qeyd etdim, amma sonra Ramazan ayını unutdum.\nYay da çox yorucu və isti keçirdi. Payızın ilk günlərində hiss etdim ki, Əllümə çox narahat, qayğılı və ətrafındakı hadisələrə çox laqeyd olmağa başlayıb.\nBir gecə onun arxasınca adam göndərdim. Otağında yox idi. Elə bildim ki, haradasa evdə gəzişir və onu tapmağı əmr etdim. Lakin elə bil yoxa çıxmışdı. Pəncərədən hayladım:\n− Bilmirsən, Əllümə hardadı?\n− Yox, müsyö. Əllümə itib?\nBir dəqiqə keçməmiş xidmətçim həyəcanlı şəkildə otağıma girdi.\n− Əllümə itib?\n− Hə də.\n− Ola bilməz.\n− Tap onu.\nO, bir anlıq fikrə dalaraq duruxdu. Sonra Əllümənin otağına gedərək şərq üslubunda ora bura atılmış paltarlarına baxmağa başladı. O, əsl xəfiyyə kimi diqqətlə paltarları nəzərdən keçirdi, köpəklər kimi paltarları qoxladı və nəticəni çıxartdı:\n− Gedib, həmişəlik gedib.\nQorxurdum ki, o dərin yarğanlardan birinə yıxılıb əzilə bilər. Ona görə bütün qəsəbəni ayağa qaldırdım. Hamıya onu tapması əmrini verdim.\nƏllüməni bütün gecə, səhəri günü və bütün həftəni axtardılar. Amma onun izinə düşə biləcək heç bir ipucu tapılmadı. Mən darıxırdım, ev mənə boş və həyatsız, həyatım isə mənasız görünürdü. Həm də ağlıma narahat fikirlər gəlirdi. Qorxurdum ki, onu, bəlkə, qaçırıblar, hətta öldürüblər. Bu barədə həmişə Məhəmmədə öz narahatlığımı və qorxularımı bildirəndə o, qətiyyətlə təkrar edirdi:\n− Yox o sadəcə gedib.\nHəmişə gedib deyəndə də "rxezal” deyərdi. O, ərəb dilindən tərcümədə ceyran demək idi. Bununla o, Əlümənin ceyran kimi iti qaçdığını və indi uzaqlarda olduğunu bildirmək istəyirdi.\nÜç həftə keçdi. Mən artıq onu görəcəyimə ümidimi itirmişdim ki, Məhəmməd sevincdən par-par yanan gözləri ilə içəri girib dedi:\n− Müsyö, Əllümə qayıdıb.\nYataqdan sıçrayaq dedim:\n− İçəri girməyə cürət etmir. Bax, ağacın altındadır.\nƏlini uzadaraq pəncərədən zeytun ağacının altında ağımtıl kölgəyə əlini uzatdı.\nGeyinib çölə çıxdım. Bu cır-cındıra bürünmüş adama yaxınlaşıb böyük qara gözləri, döymə ulduzları və vaxtilə məni məftun edən bu gözəl simanı tanıdım. Ona yaxınlaşdıqca ona olan qeyzim artırdı və mən ona əl qaldırmaq, incitmək, hirsimi yatırtmaq istəyirdim.\n− Hardan gəlmisən?\nO, cavab vermədi. Hərəkətsiz dayanmışdı. Sanki mənim zərbələrimi itəatkarcasına gözləyirdi.\nOna yaxınlaşdım. Əynindəki cındırlar ipəkdən və yundan idi. Amma tozdan boz rəngə çalırdı və çox çirkli idi. Onun bu görünüşü məni məyus etdi. İtə əl yelləyər kimi ona baxıb yenə təkrarladım:\n− Hardan gəldin?\n− Öz qəbiləmdən.\n− Niyə mən tərk elədin?\nOna əl qaldırmayacağımdan əmin olandan sonra cürətlənib davam elədi:\n− Belə lazım idi. Mən artıq evdə qala bilmirdim.\nGözlərinin nəmçidiyini görüb mən də axmaq kimi mütəəssir oldum. Ona tərəf əyildim və uzaqdan bizi izləyən Məhəmmədi gördüm. Bir də soruşdum:\n− Axı niyə getdin?\nOnda o mənə nəql etməyə başladı ki, onu çoxdandı bu ev, bu cür yaşayış tərzi sıxırmış. O, qəbiləsində yaşayıb sürü otararaq səhralarda gəzmək və göylə, ulduzlarla aranı kəsən damı yox, nazik çadır görmək istəyirdi. O, öz köçəri həyatı üçün burnunun ucunun göynədiyini dedi. O bunu elə səmimiliklə danışdı ki, mən, həqiqətən, ona acıdım və dedim:\n− Niyə mənə demədin ki, müvəqqəti getmək istəyirsən?\n− Sən məni buraxmazdın.\n− Əgər qayıdacağına söz versəydin, buraxardım.\n− Sən mənə etibar etməzdin.\nHirsimin soyuduğunu görüb gülərək dedi:\n− Gördün ki, qayıtdım və mən burdayam. Mən bir neçə gün orda olmalıydım. Hər şey bitdi, keçdi və mən sağlamam. Qayıtdım və hər şey yaxşıdır. Çox şadam. Sən çox mehribansan.\n− Gedək evə.\nO, ayağa qalxdı. İncə barmaqlarından tutdum. Nümayişanə, öz sırğaları, qolbaqları və taxdığı neçə-neçə bəzək-düzəyilə cingildəyə-cingildəyə evə tərəf yol aldıq. Məhəmməd bizi gözləyirdi. İçəri keçməzdən qabaq:\n− Əllümə, özünüzküləri görmək istəsən, mənə de. Sənə icazə verəcəyəm.\n− Söz verirsən?\n− Mən də söz verirəm.\nVə əlini qaldırıb alnına qoydu: mənə ağır olanda, burda yaşamaq dözülməz hala çatanda mənə icazə verdikdən sonra ora dönəcəyəm.\nMən Əllüməni otağına ötürdüm. Məhəmməd də bizim arxamızca əlində bir bardaq su gətirdi. Əllümənin qulluğunda duran Əbd-əl-qadir-əl-Xadarın arvadına hələ xəbər çatmamışdı ki, onun xanımı qayıdıb.\nOtağına keçər-keçməz Əllümə uzun ayrılıqdan sonra bir-birinin qucağına atılan ana-bala kimi öz güzgülü kamodunun qarşısına keçdi. Özünə bir neçə saniyə tamaşa edərək, üz-gözünü əyərək hirsli səslə güzgüyə tərəf baxıb dedi:\n− Dayan görüm, kamodumda bir neçə ipək paltarım var. Mən yenə gözəl olacağam.\nO, güzgünün qarşısından bəzənərkən mən otağı tərk etdim.\nHəyatımız qaldığı yerdən davam etməyə başladı. Və mən get-gedə daha çox bu qızın qəribə, fiziki gözəlliyinin quluna çevrilirdim. Bir növ böyüyü kimi ona himayədarlıq etmək istəyirdim.\nHər şey altı ay ərzində yaxşı gedirdi və mən hiss edirdim ki, o yenə də narahat, əsəbi və qəmlidir.\n− Özününkülərə qayıtmaq istəmirsən?\n− Mənə deməyə cürətin çatmırdı?\n− Yox, çatmırdı.\n− Get, icazə verirəm.\nO əlimi qaparaq minnətdarlıq əlaməti kimi öpdü və səhəri gün yoxa çıxdı.\nYenə keçən dəfəki kimi üç həftədən sonra tozun-torpağın içində, yenə cındırından cin hürkən halında qayıtdı. Bu dəfə də günəşdən qaralmış, köçəri, səhra həyatını dolğun yaşayıb qayıtmışdı. İki il ərzində o beləcə dörd dəfə gedib gəldi.\nMən onu sevinclə qarşılayırdım. Qısqanıb-zad eləmirdim. Fikrimcə, əvvəllər yaşadığım ölkədə qısqanclıq yalnız sevgi hissi olduqda yaranırdı. Əlbəttə, onu xəyanət üstə tutsam, sözəbaxmaz köpək kimi elə yerindəcə gəbərdərdim. Amma yenə də şimalda hiss edə biləcəyim qısqanclığın gətirdiyi o əzablı, alovlu dillərini burada duya bilmirdim. Mən onu xüsusi heyvana, ata və itə bağlanan bir insan kimi sevirdim. Bu, gözəl və həzz vermək üçün yaradılmış heyvan idi.\nDeyə bilmərəm, bizim aramızda necə uçurum var idi. Amma arabir bizim ürəklərimizin bir yerdə vurduğu və bizi isitdiyi vaxtlar da olub. O, mənim evimin, həyatımın ayrılmaz parçasına çevrilmişdi. Onu fiziki məhəbbətlə sevir və ona bağlanmışdım.\nBir gün Məhəmməd otağıma baxışlarını məndən gizlədərək girdi. Onun bu halını görüb soruşdum:\n− Hə, nə olub?\n− Əllümə getdi.\n− Getdi? Hara?\n− Həmişəlik getdi, müsyö.\n− Necə yəni həmişəlik?\n− Hə, müsyö.\n− Başın xarab olub?\n− Yox. Müsyö.\n− Niyə getdi? Necə getdi? Danış görüm. Tez ol!\nO, qibtə olunacaq qədər lal-dinməz dayanmışdı. Birdən şəhərin mərkəzində qarşılaşdığımız ərəblər kimi öz Şərq təmkinini bir kənara qoyub əl-qolunu ölçə-ölçə əsəbi halda danışmağa başladı.\nBütün qışqırıqlardan mən yalnız onu anladım ki, Əllümə mənim çobanıma qoşulub qaçıb. Mən Məhəmmədi sakitləşdirməyə çalışıb bütün təfərrüatları ondan öyrənməyə başladım.\nBu elə də asan olmadı. Amma o danışanda öyrəndim ki, o artıq bir həftəyə yaxın imiş ki, mənim məşuqəmi izləyirmiş. Əllümə keçən ay mənim işçimin sürü üçün təyin elədiyi çobanla görüşmək üçün oleandr düzənliyinə və kaktus cəngəlliyinə gedirmiş. Bu gecə də Məhəmməd onun evi tərk etdiyini görüb və onun qayıtmağını gözləməyib. O elə hey öz-özünə donquldanırdı:\n− Müsyö, o getdi, o getdi.\nBilmirəm, bu niyə belə oldu, amma mənə də Məhəmmədin bu sözləri sirayət etdi və bir daha əmin oldum ki, Əllümə bu qaraçı çobana qoşulub qaçıb. Bu, çox axmaq, yöndəmsiz bir davranış idi. Amma düşüncəsiz hərəkətlər etmək əsl qadın təbiətinə xas əlamət idi.\nÜrəyim sıxıldı, qan beynimə vurdu və bu adamı təsəvvür etməyə çalışdım. Birdən xatırladım ki, onu keçən həftə elə sürünün yanında görmüşəm və o mənə çox diqqətlə baxırdı. Bu çox sağlam görkəmli, gündən qaralan dərili, cır-cındırın içində batmış əsl vəhşi ərəb idi. Çaqqal baxışları ilə adamı deşirdi.\nArtıq əmin idim. Əllümə bu alçaqla qaçıb. Niyə? Çünki bu Əllümə idi, səhraların qızı. Parisdə olsaydıq, trotuarlara məxsus qız ya hansısa faytonçu, ya da küçə avarası ilə qaçardı.\n− Yaxşı, Məhəmməd. Gedib, cəhənnəmə gedib. Məni tək qoy. Yazılası məktublarım var.\nMənim sakitliyimi görüb o təəccübləndi. Ayağa qalxaraq pəncərəni açdım və cənub tərəfdən əsən sirokko küləyini ciyərlərimə çəkdim.\nDüşündüm: "İlahi, axı o qadındır. Onların niyə belə elədiyi, niyə qaçdığı, niyə tərk etdiyi bizə heç vaxt aydın olmayacaq?”\nHə, bəzən bilirik, bəzən bilmirik. Amma yalnız bunu ehtimal edirik.\nNiyə bu avara çobana qoşulub qaçdı? Çünki artıq bax bir aydır ki, cənubdan hər gün bu cür külək əsir. –\nBu artıq tutarlı səbəbdir! Bircə rüzgar bəs edir! Bəzən heç qadınlar, ən gözəlləri, ən arzuolunanları niyə belə etdiklərinin fərqində olmurlar. Küləyin istiqamətinə yönələn bayraq kimidirlər. Sadə xəfif bir meh, əsinti əgər dəmirdən, misdən, olan bir aləti tərpədə bilirsə, eləcə də bir hərəkət, təəssürat da qadını da belə addım atmağa təhrik edir. Onda artıq o qadının kənddən, şəhərdən, hətta səhradan olması belə vacib deyil. Bəlkə, sonradan onlar nəsə anlamağa çalışsalar, etdikləri hərəkətin səbəbini biləcəklər. Lakin indi, bu saat, bu an onlar nə etdiyinin fərqində deyillər. Çünki təsadüfi hadisələr, təəssüratlar, toxunuşlar onların ruhunu və bədənini oyadaraq öz şıltaq hisslərinin qurbanlarına çeviriblər.\nCənab Obal ayağa qalxdı. Otaqda gəzişərək mənə baxıb təbəssümlə dedi:\n− Bax səhrada məhəbbət məhz bu cür olur.\n− Əgər Əllümə qayıtsa?\n− Ay ifritə qız. Qayıtsa, sevinərəm.\n− Siz ona çobanla qaçmağını bağışlayardız?\n− Aman Allahım! Əlbəttə ki, hə. Qadınların hərəkətini ya bağışlamaq, ya da göz yummaq lazımdır.\nİngilis dilindən tərcümə edən: Günel Eminli


Bakıda DƏHŞƏTLİ QƏZA: "Renault-Logan" yük maşınının altına girdi - VİDEO\nSonxeber.az report-a istinadən xəbər verir ki, hadisə Xocasən-Sədərək avtomobil yolunda qeydə alınıb.\nYüksək sürətlə hərəkətdə olan "Renault-Logan" markalı minik avtomobili yük maşını ilə toqquşub. Nəticədə 1 nəfər ölüb 1-i yaralanıb.\nHadisə Baxılıb: 1338 Tarix: 11 iyul 2019\nİtaliyanın şimalında dolu və sel nəticəsində azı 18 nəfər xəsarət alıb.. . Sonxeber.az redaktor.az-a istinadən xəbər verir ki, təbii fəlakət əsasən liman şəhəri Peskaranı əhatə edib. Tikililərə ciddi ziyan dəyib. Məlumat\nBu ilin 6 ayı ərzində Əmək və Əhalinin Sosial Müdafiəsi Nazirliyi yanında Dövlət Əmək Müfəttişliyi Xidmətinə 3964 şikayət ərizəsi, hüquqi şəxslərdən isə 3 min 106 məktub daxil olub.. . Əmək və Əhalinin Sosial Müdafiəsi Nazirliyini\nSon vaxtlar marketlərdə istifadəyə yararsız yumurta satışı ilə bağlı şikayətlər çoxalıb. . . Şikayətlər daha çox lax yumurtaların satışı ilə bağlıdır. Belə bir vəziyyətlə bu gün Xəzər rayonu Mərdəkan qəsəbəsinin sakini üzləşib\nMoskva ətrafında bir ailənin 4 üzvü göbələkdən zəhərlənib.. . Sonxeber.az Trend-ə istinadən bildirir ki, ailə üzvləri yığdıqları göbələyi yedikdən sonra özlərini pis hiss ediblər.. . İlkin olaraq 65 yaşlı nənə və 3 yaşl\nUkraynanın Zakarpatya əyalətinin Svalyava şəhərində sakinlər ölkənin eks-prezidenti Pyotr Poroşenkonun yolunu kəsərək, onu "Qanba" ("rüsvayçılıq" - ukraynca) şüarları ilə mitinq təşkil olunan ərazidə\nÖzünü 5-ci mərtəbədən atan 28 yaşlı gəncin KİMLİYİ bilindi - BU VƏZİFƏLİ ŞƏXSİN OĞLU İMİŞ\nBakının Nərimanov rayonunda özünü yaşadığı binadan atıb öldürən şəxsin kimliyi məlum olub. . . Sonxeber.az xəbər verir ki, Bakupost.az-nı məlumatına görə, Orxan Ağayev Bakı Şəhər Baş Polis İdarəsinin Cinayət Axtarış İdarəsini\nŞOK! Məşhur aparıcının Bakıda oteldə yataq görüntüləri yayıldı — VİDEO\nUkraniyanın məşhur aparıcısı Anna Dolgix "Lyubov nitsa (Любовь Ницца)" adlı ilk layihəsini təqdib edib.. . Məşhur simanın ilk işində ifa etdiyi mahnın adı isə "Tekila i sol (Текила и соль)" adlanır..\nBakının Xəzər rayonunda ailə-məişət münaqişəsi zəminində qətl törədən 1976-ci il təvəllüdlü Muxtar Əlimanovun cinayət işi üzrə ibtidai istintaq başa çatıb.. . Muxtar Əlimanovun barəsində cinayət işi baxılması üçün Bakı Ağı\nXəbər verdiyimiz kimi, Xalq artisti Yalçın Rzazadə Mərkəzi Dənizçilər Xəstəxanasına yerləşdirilib.. . Sonxeber.az-ın əməkdaşı Mərkəzi Dənizçilər Xəstəxanası ilə əlaqə saxlayıb. Xəstəxanadan verilən məlumata görə, Xalq artistini


"Din xadimlərinə inamımı basdırmışam, onlar hamısı fırıldaqçıdır" - Elçin Alıoğlu ilə MÜSAHİBƏ » Veteninfo.az Azərbaycanda özəl xəbərlər, araşdırmalar, təhlillər və müsahibələrin tək ünvanı\nƏsas səhifə "Din xadimlərinə inamımı basdırmışam, onlar hamısı fırıldaqçıdır" - Elçin Alıoğlu ilə MÜSAHİBƏ\nTarix: 16.09.2019 14:44 Oxunma sayı: 91 Bölmə:\n- Şəfqət, savad, humanizm və sevgi. Allahın adı eşqdir. O, qatı ateisti də dindarı da sevir. İnsan gün ərzində 24 min dəfə nəfəs alıb verir. Hamısında da "hu” edir. Ona görə sufilikdə "Allahu Əkbər" deyilir. Sufi olun, dinsiz olun, kim olursuz-olun eşqə gəlin yetər.


Prezident İlham Əliyev: "İslahatlar dərinləşir, biznes mühiti yaxşılaşır" - Report.az\nPrezident İlham Əliyev: "İslahatlar dərinləşir, biznes mühiti yaxşılaşır"\n29 Aprel, 2016 19:57\nBakı. 29 aprel. REPORT.AZ/ "2016-cı il isə dərin iqtisadi islahatlar ilidir. İslahatlar dərinləşir, biznes mühiti yaxşılaşır". "Report" xəbər verir ki, bunu Azərbaycan Prezidenti İlham Əliyev Ağsu Rayon Mərkəzi Xəstəxanasının kollektivi və rayon ictimaiyyətinin nümayəndələri ilə görüşdə bildirib.\nDövlət başçısı deyib ki, Ağsu rayonunda bu gün çox əlamətdar bir gündür: "Biz bu gün Ağsu Rayon Mərkəzi Xəstəxanasının açılışını qeyd edirik. 160 çarpayılıq bu xəstəxana dünyanın ən yüksək standartlarına cavab verir. Bina çox gözəldir, yaraşıqlıdır, Ağsu şəhərinə əlavə yaraşıq verir. Çox geniş ictimai yerlər var. Bax, bu zal görün nə qədər gözəl bir memarlıq əsəridir. Xəstəxanada dünyanın aparıcı firmalarının istehsal etdiyi ən müasir avadanlıqlar quraşdırılıb. Burada 12 şöbə fəaliyyət göstərir. Bütün əsas şöbələr var: pediatriya, terapiya, cərrahiyyə, reanimasiya, hemodializ, doğum şöbələri və digər şöbələr. Yəni, bu xəstəxanada bütün şərait yaradılıb.\nXəstəxananın tikintisi ilə bağlı müvafiq göstəriş bir neçə il bundan əvvəl verilmişdir. Ancaq keçən il mən Ağsuda olarkən gördüm ki, binada işlər getmir, yarımçıq qalıbdır. Maraqlandım, dedilər ki, vəsait qurtarıb və büdcədə vəsait nəzərdə tutulmayıb. Mən də göstəriş verdim ki, dərhal Prezidentin ehtiyat fondundan əlavə vəsait ayrılsın. On milyon manat əlavə vəsait ayrıldı ki, bu xəstəxana yarımçıq qalmasın, tezliklə tikilib istifadəyə verilsin. Mən keçən dəfə, ötən ilin sentyabrında Ağsuda olmuşam. Altı aydan sonra gəlmişəm ki, sizinlə birlikdə bu xəstəxananın açılışını qeyd edək".\n"Bu, doğrudan da gözəl hadisədir. Bu, onu göstərir ki, Azərbaycanda sosial məsələlər uğurla həll olunur. Sosial məsələlərin həllində səhiyyə, əlbəttə ki, ön plandadır. Son illər ərzində Azərbaycanda 500-dən çox xəstəxana, tibb ocağı tikilib və ya əsaslı şəkildə təmir edilib. İnsanlara gözəl xidmət göstərmək üçün bütün imkanlar var. Bir neçə ildir ki, mənim göstərişimlə ölkə üzrə dispanserləşdirmə aparılır, insanların müayinədən keçməsi işləri lazımi səviyyədə görülür. Bu il 5 milyona yaxın insan müayinədən keçibdir və mənə verilən məlumata görə, onların 91 faizi tam sağlamdır. Səkkiz faiz isə ambulator müalicə ilə təmin edilibdir. O cümlədən Ağsu rayonunda 50 mindən çox insan pulsuz müayinədən keçibdir. Bu, əlbəttə ki, bir daha Azərbaycanın sosial siyasətini göstərir. Çünki insanların sağlamlığı ən vacib məsələdir. İnsanların sağlamlığı üçün, əlbəttə ki, vaxtında müayinədən, diaqnostikadan keçmək, analizləri vermək lazımdır. Əgər hər hansı bir xəstəlik aşkar olunarsa, çox gözəl tibbi xidmət göstərilməlidir. Biz bu məsələlərə kompleks şəkildə yanaşırıq və bu gün Azərbaycanın demək olar ki, bütün bölgələrində, rayonlarımızın mütləq əksəriyyətində ən müasir standartlara cavab verən xəstəxanalar var. Əlbəttə, yaxın bir-iki il ərzində elə bir rayon qalmayacaq ki, orada müasir tibb ocağı olmasın.\nƏlbəttə ki, sosial məsələlərin həlli üçün güclü iqtisadi imkanlar olmalıdır. Azərbaycan bu istiqamətdə də liderlik göstərir. Dünya miqyasında iqtisadi artım templərinə görə biz ön plandayıq", - deyə Prezident İlham Əliyev qeyd edib.\nDövlət başçısı vurğulayıb ki, 2016-cı il isə dərin iqtisadi islahatlar ilidir:\n"İslahatlar dərinləşir, biznes mühiti yaxşılaşır. İlin əvvəlindən 30 mindən çox yeni iş yeri açılıbdır. İşsizliyə qarşı mübarizə aparılır və yeni müəssisələr, sənaye sahələri, zavodlar, fabriklər açılır, o cümlədən Ağsu rayonunda. Gələcəkdə sənaye potensialımızın artırılması, kənd təsərrüfatının inkişafı, əlbəttə ki, yeni bir vəziyyət yaradacaqdır.\nBaramaçılıqla bağlı oxşar göstərişlər verilib, bu istiqamətdə də işlər gedir. Biz daim insanları işlə təmin etmək üçün çox ciddi fəaliyyət göstərməliyik. Çünki Azərbaycanda son 12 il ərzində bir milyondan çox daimi iş yeri açılıbdır, ümumiyyətlə, təxminən 1 milyon 300 min. Ancaq əhali də artır. Əhali artdıqca iş yerlərinin açılmasına daha da ehtiyac var. Ona görə, bu, daimi proses olmalıdır. Kənd təsərrüfatı, emal sənayesi, sənaye müəssisələrinin yaradılması, turizm imkanlarının genişləndirilməsi - bütün bu məsələlərə biz kompleks şəkildə yanaşırıq. Ona görə Azərbaycan neftin qiymətinin aşağı səviyyəyə düşməsi şəraitində neftlə zəngin olan bütün başqa ölkələrdən bəlkə də daha gözəl nəticələr göstərir. Çünki düşünülmüş siyasət aparılır. İqtisadiyyatın şaxələndirilməsi prosesi gedir və qeyri-neft sektoru inkişaf edir".\n"Siz yaxşı bilirsiniz ki, Ağsu rayonunun sosial-iqtisadi inkişafı üçün bir çox tədbirlər görülmüşdür, sərəncamlar imzalanmışdır. Mən daim rayondakı vəziyyəti diqqətdə saxlayıram. Bu, mənim Prezident kimi Ağsuya beşinci səfərimdir. Bu illər ərzində doğrudan da bir çox vacib layihələr icra edildi. Qazlaşdırma səviyyəsi təxminən 90 faizə çatır. Elektrik enerjisi ilə bağlı heç bir problem yoxdur. Ağsu şəhərinin içməli su ilə təmin edilməsi məsələsi öz həllini tapıbdır. Kənd yollarının tikintisi gedir. Bir neçə layihə icra edilib. Mən indi əlavə göstəriş verəcəyəm, vəsait ayıracağam ki, yeni kənd yolları layihələri icra edilsin. Bakı-Şamaxı yolu artıq genişlənir. Dördzolaqlı yol olacaq. Yəni, gəliş-gediş rahat olacaq. Digər istiqamətə gedən Göyçay-Ağdaş yolu da lazımi səviyyədə təmir edilir. Ona görə, bütün infrastruktur layihələri artıq ya başa çatıb, ya da ki yaxın zamanlarda başa çatacaq.\nHesab edirəm, bu gün, təbii ki, tarixdə qalacaq. Təkcə ona görə yox ki, Ağsuda belə gözəl, yaraşıqlı, əzəmətli tibb ocağı yaradılıb. Ona görə ki, hətta böhranlı illərdə, müəyyən çətinliklərlə üzləşdiyimiz bir dövrdə yenə də biz sosial məsələləri, insanların sağlamlığını ön planda saxlayırıq. İnsanlar üçün belə gözəl memarlıq əsərləri yaradırıq. İnsanlar yaxşı yaşasınlar, dolanışıq daha yaxşı olsun, yaxşı tibbi xidmət alsınlar. Eyni zamanda, bu xəstəxana, əlbəttə ki, həkimlərin iş yeridir. Sizin üçün də gözəl şərait yaradılıbdır. Çünki əvvəlki rayon xəstəxanasının vəziyyəti, - siz məndən yaxşı bilirsiniz, - o qədər də ürəkaçan deyildi. Yeni binada isə şərait çox gözəldir. Belə də olmalıdır. Çünki bu tibb ocağı insanlara xidmət göstərir", - deyə Prezident İlham Əliyev bildirib.


Avropada azərbaycanlı diasporun bəzi nümayəndələri arasında son günlər baş verən təxribatın, bu səpkida bəzi internet resurslarda yazılan qarşıqlıqlı ittihamların araşdırılması ilə bağlı Azərbaycanın Diasporla İş üzrə Dövlət Komitəsi ölkənin müvafiq qurumlarına müraciət edib, baş verən hadisə nəzarətə götürülüb.\nBu barədə Report-a Komitənin mətbuat xidmətindən məlumat verilib.\nKomitədən bildirilib ki, hadisə ilə bağlı müvafiq dövlət qurumları ilə birgə araşdırmaya başlanılıb, nəticəsindən asılı olaraq məsuliyyət daşıyanlar istər Azərbaycanın, istərsə də yaşadığı ölkənin qanunları qarşısında müvafiq sorğu əsasında cavab verəcək: “Azərbaycanın diaspor nümayəndələrinə qarşı bəzi internet resurslarda baş verən təhqir, şəxsiyyət əleyhinə, milli dəyərlər və azərbaycanlıların birgə fəaliyyəti əleyhinə fikirlərdən ibarət yayılan materiallar birbaşa birləşdirici missiyaya qarşı ciddi təxribatdır. Son vaxtlar dünyadakı diaspor nümayəndələri arasında körpülərin yaradılması cəhdlərinə qarşı maneələr də bunun tərkib hissəsidir. Bütün bu çirkin əməllər araşdırılacaq və gələcəkdə də baş verməməsi üçün müvafiq addımlar atılacaq. Azərbaycan qüdrətli, dünya ölkələri arasında ciddi söz sahibi olan dövlətdir. Dünyadakı bütün vətənpərvər azərbaycanlılar öz tarixi vətənlərində qüdrətli Azərbaycana arxalana bilərlər” - deyə, komitənin məlumatında bildirilir.


TAKASAGO ELECTRIC CTV-3-1 / 4UKG-12V - aşaği qiymətlərlə almaq famaga.az rəsmi sayti\nŞirkətimiz TAKASAGO ELECTRIC markasının Azərbaycan-da istehsalçısı, səlahiyyətli distribyutoru və ya səlahiyyətli nümayəndəsi deyil. Bu veb-saytda göstərilən şəxsi ticarət nişanları və məqalə nömrələri onların müvafiq sahiblərinin mülkiyyətidir.\nFAMAGA şirkətində, şirkətin digər ehtiyat hissələri kimi CTV-3-1 / 4UKG-12V, ala bilərsiniz TAKASAGO ELECTRIC dünyaya, o cümlədən şəhərinizə göndərmə Ashburn. Qiymətləri, çatdırılma müddəti və digər məhsul xüsusiyyətlərinə sorğu vermək üçün TAKASAGO ELECTRIC, xahiş edirəm əks-əlaqə formasını doldurun və ya ehtiyac duyduğunuz adların siyahısını elektron poçtuna göndərmək info@famaga.az şirkətində, şirkətin digər ehtiyat hissələri kimi :product, ala bilərsiniz\nKataloqumuzda TAKASAGO ELECTRIC məhsulların yaxşı qiymətlərlə satıldığı və istənilən bölgəyə United States, o cümlədən şəhərinizə Ashburn -in tam bir xətti var. Menecerlərimiz TAKASAGO ELECTRIC müraciət formasını göndərdikdən sonra məhsul və ehtiyat hissələrini seçməyə və almağa kömək edəcək. Qiymətləri və çatdırılma vaxtlarını tapmaq üçün xahiş edirəm əks-əlaqə formasını doldurun və ya e-poçt ünvanına ehtiyac duyduğunuz əşyaların təsvirini göndərin.\nÇatdırılma şəhərlərimiz TAKASAGO ELECTRIC\nDigər məhsullar TAKASAGO ELECTRIC


Bakı dünyada yaşamalı 197-ci şəhərdir- [fotolar]\nVyana dünyada ən yaxşı həyat şəraiti olan şəhərdir. Ondan sonra Sürix gəlir. Almaniyanın 4 şəhəri – Münhen, Düsseldorf və Frankfurt da top onluqdadır.\n«Mercer» konsultasiya firması illik Yaşayış İndeksi-2015 hesabatını dərc edib. İndeks 230 şəhəri əhatə edir.\nMərkəzi və Şərqi Avropa şəhərlərində həyat şəraiti daha keyfiyyətlidir. Praqa 68, Budapeşt və Lyublyana 75-ci yerlərdədir.\nAvropa regionunda həyat keyfiyyətinin ən aşağı səviyyədə olduğu şəhərlər Kiyev (176), Tirana (180) və Minskdir (189).\nİndeksin sonunda Bağdad qərarlaşıb.\nBakı 197-ci, Yerevan 183, Tbilisi 184-cü yerlərdədir. Rusiya paytaxtı Moskva167-ci, Tehran 203-cü yerdədir.\nBU ŞƏHƏRLƏRDƏ YAXŞI XƏSTƏXANALAR, MƏKTƏBLRƏ VAR\n«Mercer»in baş məsləhətçisi Kate Fitzpatrick «The Telegraph» qəzetinə deyib:\n«Avropa şəhərləri ona görə yuxarı yerlərdədir ki, daimilik, təhlükəsizlik və yüksək keyfiyyət onlara xas xüsusiyyətdir. Avropa şəhərlərində yaxşı xəstəxanalar, məktəblər var. Onlar təhlükəsizdir və yaxşı nəqliyyat əlaqələri mövcuddur».\nAvstriya paytaxtı Vyana isə həm təmizdir, həm də bütün kateqoriyalar üzrə yüksək bal toplayıb.\n«Mercer» qiymətləndirməni 10 kateqoriya üzrə aparır: siyasi və sosial mühit, iqtisadi mühit, ictimai-mədəni mühit, tibbi şərait, məktəblər və təhsil, ictimai xidmətlər və nəqliyyat, istirahət, istehlak malları, ev və təbii mühit.\nİLK VƏ SON 10 YER\n«The Telegraph» ilk və son onluqların siyahısını təqdim edir:\nBAKIDAN ÇƏKİLMİŞ FOTOLAR:\nKöhnə neft yeni Bakı yaradır\nNeftdən gələn gəlirlə Bakının inşası davam edir. Fotolar Cahangir Yusifə məxsusdur.


Müharibələr və faciələr olmasa, incəsənət yarana bilməz » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\nMüharibələr və faciələr olmasa, incəsənət yarana bilməz\nDate: 30 May 2017, 14:20, Oxunma sayı: 3832\nEmin Piri: “Səngərdə gördüyüm hadisələr həyatımda daha dərin iz buraxıb, nəinki sevgi yaşantıları”\n– Yeni kitabınız çap olundu, uğurlu olsun. Bu barədə danışaq.\n– Çox sağ olun. "Sağ qalan varmı?” adlı şeirlər kitabım "Ədiblər” yayımları çərçivəsində nəşr olunub. "Ədiblər” yayımları olaraq yeni bir layihəyə başlamaq istəyirik. Həm gənc yazarları, həm də bizə maraqlı gələn digər müəllifləri çap etməyi planlaşdırırıq. İlk olaraq da öz kitabım çap olundu.\n– Yeni şeir kitabı çıxartmaq ehtiyacı hardan yarandı? Oxucularınız tələb edirdi, yoxsa, özünüz yeni kitab çıxartmağın vaxtı olduğu qənaətinə gəldiniz?\n– 2015-ci ildə "Tanrının kölgəsi” adlı şeirlər kitabım çap olunmuşdu. Reaksiyalar yaxşı idi, ancaq yenidən çapa ehtiyac duydum. Özümün əmin olduğum, eyni zamanda 2015-ci ildən sonra yazdığım şeirləri çap etdirmək istəyirdim. Burada sırf bir məqsəd vardı desəm, yalan olar. Birincisi, özüm istəyirdim bu kitabı çıxarım. Həm də ixtisasım dəyişdi, müəyyən sahədə işə başladım, əlimdə kitabım yox idi. Buna görə lazım oldu. Açıq etiraf edim ki, kitabı da özüm çıxartmamışam. Bir dost var, o dəstək olub.\n– Bu şeir kitabınızda hansı şeirlər toplanıb? Köhnə kitabınızdan da şeirləriniz varmı?\n– Bəli var. Ən sevdiyim şeirləri bura da salmışam. Amma yarısından çoxu yeni şeirlərimdir. Yeni şeirlərim daha çox sevgiyə aiddir. Birinci kitabda isə daha çox müharibə mövzusu öz əksini tapmışdı. Bu da qınaq obyekti olmuşdu. Lakin son dövrlər sevgi şeirləri daha çoxdur.\n– Adətən, şairlər yaradıcılığa erkən yaşda sevgi şeirləri ilə başlayır və sevilirlər. Siz isə müharibə şeirləri ilə sevildiniz. Bu nə ilə bağlıdır?\n– Həssas adamlara həyatında baş vermiş hadisələr daha doğma olur, həmin mövzuda daha ürəklə yaza bilirlər. Mən hərbçi işləyərkən cəbhə bölgəsində, səngərdə olmuşam. Səngərdə gördüyüm hadisələr həyatımda daha dərin iz buraxıb, nəinki sevgi yaşantıları. Səngər həyatımda sevgidən daha çox iz buraxıb, ona görə müharibə mövzusu uğurlu alınıb. Uzun müddət keçib, səngərdən uzaqdayam, artıq sevgi mövzusu daha çox təsir edir mənə.\n– Belə çıxır ki, sizə nə yaxındırsa, o mövzuda daha yaxşı yazırsınız?\n– Daha çox ruhsal olaraq o hadisələri duymaq lazımdır. Amma bu o demək deyil ki, bu gün başıma nə gəlibsə, o haqda yazmalıyam. Sadəcə, səngərdə baş verən hadisələr məni çox təsirləndirmişdi. Başqa bir rakursdan baxa bilmirdim. Baxanda da yuxumda daha çox səngər görürdüm.\n– Demək istəyirsiniz ki, sevgi bekarçılığın işidir. Həyatda daha ciddi şeylər var, müharibə kimi. Onu yaşayan insanlar üçün sevgi cəzbedici görünmür...\n– Bizdə şairlər həmişə sevgi şeirlərində ilişib qalırlar. Mənə görə şair nə qədər populyar olur olsun, sevgi şeirlərində ilişib qalırsa, o, əsl şair deyil. Əsl şair olmaq üçün 6 şərt var: müharibə, sülh, Tanrı, şeytan, təbiət və sevgi. Bu mövzularda yaza bilən insanı şair adlandırmaq olar. İstedadlı və ya istedadsız olmaq isə artıq başqa məsələdir. Mən özüm də hiss elədim ki, sevgi şeirləri yazmaq lazımdır. Düzdür, bu planlı şəkildə olmadı. Bu o demək deyil ki, mən illərlə oturub sevgi şeirləri yazacağam. İnsan nəyinsə içində ilişib qalmamalıdır. O ki qaldı, sevgi mövzusuna, bizdə belə məqamda ancaq iki insanın bir-birinə olan sevgisi nəzərdə tutulur. Amma dənizə, pişiyə, ağaca da sevgi ola bilər. Sevginin bir formasında ilişib qalmaq olmaz. Arada istiqaməti dəyişdirmək lazımdır.\n– İşinizlə əlaqədar rayonda yaşayırsınız. Rayon mühitinin yaradıcılığınıza nə kimi təsiri olub?\n– Bəli, hal-hazırda Siyəzən rayonunda yaşayıram. Əslində, müəllim olmaq heç vaxt ağlımdan keçməyib, bu, mənim üçün uzaq sahə idi. Yayda hazırlaşdım, dövlət imtahanı verdim. İstəyim kənd yerinə düşmək idi. Bir qədər dağlıq, meşə olan bir yer. Çünki bütün günü "Tarqovıy”da olurdum. Artıq yorulmuşdum. Asfalt üstü, suni insanlar, əl ilə hazırlanmış gözəlliklər məni sıxırdı. İndi orada həftənin sonuna kimi işləyirəm, həftəsonu şəhərə gəlirəm. Təsir ondan ibarətdir ki, ən yaxşı sevgi şeirləri orada yazıldı.\n– Şagirdləriniz sizin şairliyinizi, şeirlərinizi bilirlər?\n– Əvvəllər istəmirdim bilsinlər. Müsahibələrim çıxandan sonra, dedilər ki, müəllim, niyə gizlədirdin? Mən özümü gizlətməyi sevirəm. Səngərdə olanda da yoldaşlarım yaradıcılığımdan xəbərsiz idilər.\n– Sizin üçün şair olmaq daha çətindir, yoxsa müəllim?\n– Şairliyə peşə kimi baxmıram. Düzdür, o işlə sonra planlı şəkildə məşğul olmağa başlayırsan. Bunu heç düşünmürəm.\n– Sizin üçün şeir yazmaq asandır, yoxsa bir uşağa təlim-tərbiyə vermək?\n– Mənim üçün bir uşağa təlim-tərbiyə vermək daha çətindir. Şairlik sənin öz hisslərindir. Onun sayəsində içində tərbiyələnirsən. Amma sən məktəbdə başqa bir ruhu da tərbiyələndirirsən. Yəni, müəllim olmaq daha çətindir.\n– Əksər şairlərimizin həyat və yaradıcılığını oxuyanda, görürük ki, onlar da ixtisas olaraq filologiyanı bitirib, müəllim işləyiblər. Nədənsə, sonradan bu ənənə pozuldu. İndi şairlərin çoxu başqa peşələrlə məşğul olurlar. Siz isə yenidən o ənənəyə qayıtmısınız...\n– Bu barədə düşünmüşəm. Bu, bir qədər Sovet dövrünün ənənəsi, təhsilə verilən qiymət idi. Sonradan istər maddi, istərsə də hörmət baxımından müəllimin adı bizim cəmiyyətdə əvvəlki mövqeyini itirdi. Amma bu sahə ilə yanaşı, başqa sahədə işləyəndə çətin olur, enerjini alır. Publisistika yaradıcılığa ayırmağa vaxt qoymur.\n– Sizin üçün ideal oxucu auditoriyası necə olmaldır?\n– Səmimi desəm, mənim üçün hədəflənmiş oxucu kütləsi var. Lakin buna kütlə deməyək. Heç vaxt kütlə şairi olmaq istəməmişəm, bundan sonra da istəmirəm. Dediyim təbəqə aristokrat, elitar (bu maddi baxımdan yozulmasın) bir təbəqədir. Mən həmişə istəmişəm ki, o təbəqə mənim ruhumu duysun. Bütün kütlənin sevdiyi bir şair adı çəkə bilməzsiniz. Çünki, kütlə, ədəbiyyatı yaşada bilməz. Ədəbiyyatı elita yaşadır.\n– Sizcə, şeirlərinizlə o elitaya xitab edə bilirsiniz?\n– Son dönəmlər mənə göndərilən məktublar, fikirlər göstərir ki, edə bilirəm. Bundan məmnunam. Əslində, kitabımın da yenidən çapını müəyyən mənada o təbəqəyə görə istədim.\n– Şeirdə öyrəşdiyiniz bir tərz varmı? Hansı vəzndə yazmaq sizin üçün daha əhəmiyyətli və rahatdır?\n– Mənə görə heca vəzni rahatdır, lakin fikirlərimi sərbəst şeirdə daha yaxşı ifadə edirəm. Sərbəst şeirlərim çoxdur, amma hecada da yazdım ki, deməsinlər bu vəzndə şeir yaza bilmir. Maraqlıdır ki, heca vəznli şeirlər daha yaxşı alındı.\n– Sizin "Boşanmış qadın” adlı şeiriniz var. Bizim cəmiyyət üçündə xarakterikdir. Amma mənə elə gəlir ki, şeir çox uzanır. Bu qədər sadalamalar nəyə lazımdır? İfadə etmək istədiklərinizi daha qısa yaza bilərdiniz?\n– Bizim cəmiyyətin yanaşma tərzi mənim də həyatıma sirayət etmişdi. Mənim də düşüncələrimdə belə qadınlar qınanılırdı. Sonradan boşanmış qadına vurulmuşdum. Onda baxış bucağım dəyişdi. Uzun yazmaq məsələsinə gəlincə, yəqin ki, müşahidələrimin hamısını sığdırmaq istəmişəm.\n– Kişilər qadınları təkcə boşanma mövzusunda deyil, digər mövzularda da günahlandırırlar. Poeziyada bunun məşhur nümunəsi İran şairi Furruğ Fərruxzaddır. Ərindən boşandığına görə, bütün həyatı boyu övladını ona göstərməyiblər. Maraqlıdır ki, kişilərin qadınları başa düşməsi üçün mütləq o vəziyyətdə olan bir qadına vurulması lazımdır?\n– Bəlkə də... Mən etiraf edirəm ki, vurulmasaydım, tanımazdım və başa düşməzdim.\n– Bəlkə bu eqoizmlə bağlıdır. Kişilər hər mövzuda özlərinə haqq qazandırmağı sevirlər. Bəlkə bu da özünə haqq qazandırmaq üçün yazılmış bir şeirdir?\n– Maraqlı fikirdir, bu barədə düşünməmişdim. Əslində, insan bütün əməlləri ilə demək istəyir ki, sevdiyim dəyərlidir. Bu şeir də içimdən gəldi. Başqalarına görə yazılmamışdı. Yazandan sonra paylaşdım, çox bəyənildi. Deyərdim ki, özü öz taleyini yaşayan şeirlərdəndir.\n– "Çətin keçib uşaqlığım” adlı şeiriniz var, elə yazılıb ki, sanki öz dilinizdəndir, amma əslində, bütöv cəmiyyətin uşaqlarının həyatını əks etdirir. Bu şeirin yaranma tarixçəsi mənə maraqlıdır.\n– O şeir mənim öz həyatımdır. Altı il bundan qabaq yazmışam. Ola bilsin ki, bəzi insanların həyatı ilə üst-üstə düşür, amma tamamilə, öz yaşantılarımdır.\n– Şeirlərinizdə yaşadıqlarınızı yazmağınız hiss olunur. Sizcə, şair yaşadıqlarını yazanda daha uğurlu olur, yoxsa yaşamaq istədiklərini?\n– Poeziyası güclüdürsə, bunu elə də fərqi yoxdur. İstedadı varsa, istəyir yuxusunu yazsın, yenə də uğurlu alınacaq. Bir şeyi yaşayıb, onu istedadla yazırsansa, onda həm də səmimiyyət yaratmış olursan.\n– Ayrılıqla bağlı şeirlər daha çox sevilir. İnsanlar həm kədərdən qurtulmaq istəyirlər, həm də kədərlə bağlı olan hər şeyi çox sevirlər. Bu, nə ilə bağlıdır?\n– Mənim heç vaxt nakam sevgim olmayıb. Ayrılıqdan yazılmış şeirimdə də deyirəm ki, "üzülməyəsən ayrılığa, sevinəsən bir sevgi yaşadım”. Təsəvvür edin ki, bir sevgi yaşamırsınız, onda həyatın nə mənası olardı? Üzülmək yerinə sevinin ki, bir sevgi yaşadım. Bizim cəmiyyətdə belə bir hal var ki, bədbəxt olan adam özü kimi bədbəxtlər görmək istəyir. Buna sırf insanlar baxımından yanaşmaq lazımdır. Əgər müharibələr və faciələr olmasa, incəsənət yarana bilməz. Xoşbəxt adam niyə şeir yazsın? Xoşbəxtlik bir qədər mənasızlıqdır. O qədər hadisələr var ki, onlara qarşı xoşbəxt olmaq olmur. Bütün insanların içində paxıllıq, qısqanclıq hissi də var. Həmin insan sevdiyi şairi də bədbəxt görmək istəyir. Sanki insanlar istəyir ki, hansısa şair öz maşını ilə getməsin, metroya çatmaq üçün tələssin, daim qaçaqaçda olsun. Biləndə ki, hansısa şair işə öz maşını ilə gəlir və ya harasa istirahətə gedib, bu, hamıya qəribə gəlir ki, böyük bir şair, yazıçı niyə belə bir həyat yaşasın.\n– Yaxşı şair olmaq sizin üçün hədəfdirmi?\n– Əslinə qalsa, hədəf deyil. Əlbəttə, gözəl yazmaq istəyərəm. Hər bir yazar istəyər ki, onun yazdıqları dünyanın dörd bir yanında sevilsin. Amma sırf yaxşı şair olum deyə, bir düşüncəm yoxdur. Bütövlükdə mən bunları ayrı götürmək istəmirəm. İnsan şair, dost, sevgili, müəllim kimi də bütöv olmalıdır.\n– İstəmirsiniz ki, xalq şairi olasınız və hamı sizi sevsin?\n– Əlbəttə, 100 nəfərin sevgisindənsə, 1000 nəfərin sevgisi daha yaxşıdır. Belə deyək, insanın iddiaları istedadını qabaqlayanda, o insan həm öz istedadını məhv edir, həm də mənəvi və şəxsi faciəyə yuvarlanır. İddialar çox ola bilər, lakin buna zaman prinsipi qoymalısan. Bunu zamanla etməlisən. Ola bilər ki, sən Xalq şairi adına layiqsən, amma sən bunu 30 yaşında istəyəndə, özünə boş yerə düşmənlər qazanırsan. Alınmayanda isə bu, səni məhvə aparır, içini qurudur. Xalq şairi tituluna gəldikdə isə hər bir yazar bunu istəyər. Amma mən istəsəm belə, özümə gülünc görünər. Məndən də yaşca böyük, sənət yolunda çətinliklər çəkmiş insanlar var. Hər bir insan özü bilir ki, özündə hansı dəyərə malikdir.\n– Sizcə, niyə yaradıcı insanlar şöhrət qazanmaq istəyirlər? Məsələn, Selincer çox uğurlu bir roman yazandan sonra kənara çəkilmişdi.\n– Şöhrət qazanmaq bir saniyənin içindədir. Azərbaycanda içi mən qarışıq hər hansı bir gənc elə bir status yazar ki, bütün xalq onu tanıyar. Amma bunu kimsə bacarmır, kimsə özünə sığışdırıb etmir. Bir var elə məşhurluq, birdə var ciddi məşhurluq. Hər hansı bir futbolçu kiməsə yumruq atanda da məşhurlaşa bilər. Bir də var ki, Ronaldo, Messi səviyyəsində məşhurluq. Mən məşhurluq deyəndə şeirlərimə görə məşhurluğu nəzərdə tuturam. Hər hansı bir qalmaqalla yox. Sonradan sənin hər hansı yaxşı əsərin olanda da o qalmaqalların kölgəsində qalır. Bunu sonradan hiss edirsən və sənə əzab verir. Əvvəllər pul, maddiyat mənim üçün çox əhəmiyyətsiz bir şey idi. İndi görürəm ki, kapitalist dünyada gücə sahib olmaq istəyirsənsə, mütləq pul lazımdır.\n– Müharibə mövzusunda şeirlərinizin olması hərb sahəsində çalışmağınızla əlaqəlidir?\n– Həm səngərdə olduğum müddətdə mənə çox təsir etmişdi, həm də 90-ci illərdə Qubadlı qaçqınlarının 90 faizi Sumqayıta gəlmişdi. Məktəbə də gəlib məskunlaşmışdılar. Sinfin bir hissəsində qaçqın ailə yaşayırdı, bir hissəsində biz dərs keçirdik. Sanki Sumqayıt cəbhə bölgəsi idi. Bunlar da mənə çox təsir edirdi.\n– Həmişəlik rayonda qalıb yazıb yaratmaq istəyərsiniz? "Təbiət şairi” imici yaratmaq arzunuz var, yoxsa şəhər həyatı sizi daha çox çəkir?\n– Mən ikili həyatı daha çox xoşlayıram. Nə kənddə tam yaşamaq istəmirəm, nə də şəhərdə. Şəhərdən bezəndə, nəsə mənəvi boşluq hiss edəndə təbiətə gedirsən. Təbiətdə o təbiilikdən bezəndə isə insanların yaratdığı gözəllikləri görmək üçün şəhərə gəlirsən. Şəraitim olsa, orda da yaşayaram. At ilxım olsa, stadionum olsa, qalaram orada. Mənim üçün daha çox xoş olar.\n– Müasir ədəbi prosesdə oxuduğunuz şairlər varmı?\n– Gənclərdən İntiqam Yaşar, Ramil Əhmədi, Aqşin Evrəni, Aqşin Yeniseyi, Ulucay Akifi, Aliki, Emili, Anar Amini və s. bəyənib oxuyuram. Düzdür, indi bəziləri yadımdan çıxdı, amma istedadlı gənclərimiz çoxdur. Nəsr baxımından danışmaq haqqımın olduğunu düşünmürəm. Xanımlardan isə heç kimin adını çəkə bilmədim. Qadınlar müqayisəyə gəlmir.\n– Azərbaycan qadını niyə kişilərdən daha yaxşı yaza bilmir?\n– Bu bütün dünyada belədir. Poeziya qadın nəfəsidir. Qadın qadını daha yaxşı anlaya bilmir. Bizdə qadının yaxşı yaza bilməməsi yaşam tərzi ilə bağlıdır. Hər hansı bir qız Emin Pirinin yaşadığı həyatı yaşasaydı dahiyanə əsər yaza bilərdi. Həm də azadlıq anlayışı qadınlarımızda boğulub. Onlar öz ruhlarının yox, diktə olunmuş ruhların ardınca gedirlər. Yaradıcılığa təsir edən amil həyatdır. Dünya ədəbiyyatına da baxsaq, sırf mütaliəyə vaxt sərf edənlər çox uduzub. Bir var başqasının həyatını oxuyub öyrənirsən, bir də var ki, sən birbaşa özünü oxuyasan. Bir var orijinal kitabdan oxumaq, bir də var nüsxədən oxumaq.


“STP Alüminium” “Alüminium və mis profilləri zavodu” və “Texniki Qazlar zavodu”nun idarəsini həyata keçirdir.\nAlüminium və Mis Profilləri Zavodu\n“Alüminium və Mis Profilləri Zavodu” 2014-ci ildə istismara verilib. Zavodda alüminium əritmə və pəstahalma, alüminium profillərin istehsalı, toz boya, mis əritmə və mis profillərin istehsalı sahələri fəaliyyət göstərir.\n“Alüminium əritmə və pəstahlama sahəsində xammal xüsusi sobalarda əridilərək profillərin istehsal sahəsinə göndərilir. Burada uzunluğu 6 m, diametri 152 mm, 178 mm, 203 mm və 254 mm olmaqla, tərkibi və mexaniki xüsusiyyətləri EN 573-3 standartının tələblərinə uyğun AA6060, 6061, 6063, AD-31 markalı pəstahlar istehsal olunur. İllik istehsal həcmi 30000 tondur.\n“ “Alüminium və Mis Profillər Zavodu”nun iştirak etdiyi iri layihələr:\nİri layihələrdə iştirak edilməyib.\n“Burada istehsal olunan pəstahların həm kimyəvi, həm də fiziki xüsusiyyətləri standartın tələblərinə tam uyğun gəlir. Bu isə istismarda olan həm əritmə sobalarının, həm də tökmə maşınının və homogenizasiya kompleksinin yüksək keyfiyyəti, texnoloji personalın ustalıq səviyyəsi və texnoloji reqlamentin tələblərinə tam riayət olunması ilə əlaqədardır.\n“Alüminium profillərin istehsalı sahəsində pəstahların preslənməsi yolu ilə müxtəlif en kəsikli və konfiqurasiyaya malik profillər və zolaqlar istehsal olunur.\n“Toz boya sahəsinin aylıq layihə gücü 240 tondur. İstismara 2015-ci ildə verilib. İstifadə olunan avadanlıqlar Türkiyənin “BOTERSAN” şirkətinə məxsusdur.\nmüxtəlif diametrli pəstahlar\nuzunluğu 6 metr, diametri 152 mm, 178 mm, 203 mm, 254 mm olan alüminium boşluqlar\nisti və soyuq seriyalı profillər\nyüksək gərginlikli otaqlarda istifadə olunan alüminium və mis elektrik şinləri\nhabelə müştəri istəyinə uyğun müxtəlif en kəsiyə və konfiqurasiyaya malik boyalı və boyasız profillər\nİstehsal prosesində beynəlxalq standartlara cavab verən xammaldan və avadanlıqlardan istifadə olunur.\n“2015-ci ilə istismara verilən toz boya sahəsinin aylıq layihə gücü 240 tondur.\n“Hazırda mis profillər sahəsi istismara verilmədiyindən fəaliyyət göstərmir.\n“ “Texniki Qazlar zavodu” Sumqayıt Texnologiyalar Parkında fəaliyyət göstərən unikal müəssisələrdən biridir. Zavod 2011-ci ilin may ayında fəaliyyətə başlamışdır. Hal-hazırda zavodda yüksək keyfiyyətli maye və qaz halında oksigen, azot, karbon və arqon istehsal edilir.\n“İstehsal proseslərində Avropa texnologiyalarının tətbiqi Azərbaycanda öz keyfiyyət göstəricilərinə görə yüksək təmizlik dərəcəsinə malik maye və qaz məhsullarını istehsal etməyə geniş imkan yaradır.\n“ “Texniki Qazlar Zavodu”nun iştirak etdiyi iri layihələr:\n“İcbari Tibbi Sığorta Dövlət Agentliyi” ilə əməkdaşlıq edərək “COVİD-19” pandemiyası dövründə ölkə xəstəxanalarının 80%-dən çoxunun oksigen qazına olan tələbatını tam ödəməkdədir.\n“Texniki qazlar neft və qaz sənayesi, neft-kimya məhsulları, kimyəvi maddələr, enerji, polad tökmə istehsalı, tibb sahəsində, şüşə sənayesində, elektronika sənayesində, laboratoriyalarda, yanğınsöndürmə sahəsində, metallurgiya sənayesində və ətraf mühitin mühafizəsi sahəsində geniş istifadə olunur.\n“Zavod üç istehsal sahəsindən ibarətdir:\nOksigen, arqon, azot istehsalı sahəsi;\nkarbon qazı istehsalı sahəsi;\noksigen, arqon, azot balondoldurma sahəsi.\n“ “Texniki Qazlar zavodu”nda təmizlik dərəcəsi 99.97 % olmaqla maye və qaz halında oksigen, təmizlik dərəcəsi 99.9995 % olmaqla azot və təmizlik dərəcəsi 99.9995 % olmaqla arqon, təmizlik dərəcəsi 99.98 % olmaqla maye karbon, quru külçə və dənəvər formada buz istehsal edilir.\n“ “Texniki Qazlar zavodu”nda istehsal olunan maye karbon, külçə və dənəvər formada olan quru buz qida sənayesində istifadə olunur. Bu istehsal sahəsi Respublika Gigiyena və Epidemiologiya mərkəzi tərəfindən verilmiş müsbət rəyə malikdir.\n“Bu zavodun məhsulları uyğunluq və gigiyenik sertifikatlarla təmin olunur.\n“Texniki qazların balonlara doldurulması sahəsi ən müasir tələblərə cavab verən manifold vakuumlama sistemi ilə təchiz edilmişdir. Qaz silindirlərinin doldurulmadan öncə bu sistem vasitəsi ilə vakuumlaşdırılması müştərilərə yüksək keyfiyyətli məhsul təklif olunmasına zəmanət verir.\n“Müəssisə maye qaz daşıyan xüsusi nəqliyyat vasitələrinə malikdir. İstehsal olunan məhsulların sifarişçilərə çatdırılması, o cümlədən qaz balonlarının yerində doldurulması xidmətləri də mövcuddur.\n“Gələcəkdə “Texniki Qazlar zavodu”nda qaz silindirlərinin təmiri, sınağı və rənglənməsi sahəsinin yaradılması, Hidrogen qazı istehsalı sahəsinin yaradılması da nəzərdə tutulmuşdur.\nKarbon dioksid CO2\nArqon miks (Ar+CO2 qaz qarışığında CO2-un konsentrasiyası 2÷50%-ola bilər\nKülçə və dənəvər formada quru buz


BMT Azərbaycanda 97 mln. dollar dəyərində 50 layihə icra edib | Report.az\nBMT Azərbaycanda 97 mln. dollar dəyərində 50 layihə icra edib\nBMT Azərbaycanda 97 mln. dollar dəyərində 50 layihə icra edib Yu Honqçi: "Azərbaycanın 2020-ci, Çinin isə 2025-ci ilədək sənaye proqramı mövcuddur"\n4 May , 2016 13:38\nBakı. 4 may. REPORT.AZ/ Bu gün Bakıda İqtisadiyyat Nazirliyi və BMT-nin Sənaye İnkişafı Təşkilatının (UNIDO) birgə təşkilatçılığı ilə “Yeni İpək Yolu iqtisadi regionunda inklüziv və dayanıqlı sənaye inkişafının gücləndirilməsi: sənaye parkları, zonaları və şəhərlərinin potensialından istifadə” layihəsinin ilk iclası işə başlayıb.\n“Report” xəbər verir ki, tədbirdə İqtisadiyyat Nazirliyi və UNIDO, layihənin əhatə etdiyi ölkələr, beynəlxalq qurumlar, Azərbaycanda akkreditə olunan səfirliklər, elm, təhsil müəssisələri və özəl sektorun nümayəndələri iştirak edirlər.\nİclasda çıxış edən iqtisadiyyat nazirinin müavini Niyazi Səfərov əlverişli coğrafi mövqedə yerləşən Azərbaycanın tarixi İpək Yolunun vacib həlqəsini təşkil etdiyini, ölkənin Şərq-Qərb və Şimal-Cənub nəqliyyat dəhlizlərinin qovşağında mühüm tərəfdaş kimi böyük tranzit potensialını diqqətə çatdırıb: “Azərbaycan beynəlxalq və regional əhəmiyyətli təşəbbüslərdə fəal iştirak edir. Bizim UNIDO ilə əməkdaşlığımızın zəngin ənənələri mövcuddur. Ölkəmiz UNIDO tərəfindən həyata keçirilən bu layihənin də reallaşmasında, sənaye parkları və zonaları sahəsində əməkdaşlığın genişləndirilməsində mühüm rola malikdir. Dövlət başçısının fərmanı ilə yaradılan Azərbaycan Tranzit Yükdaşımalar üzrə Koordinasiya Şurasının Böyük İpək Yolu dəhlizinin funksionallığının artırılması istiqamətində son dövrlər mühüm addımlar atılıb. Azərbaycan ərazisindən keçən tranzit dəhlizlərin rəqabət qabiliyyətinin və səmərəliliyinin artırılması, əlavə tranzit yüklərin cəlb edilməsi, yükdaşımaların keyfiyyətinin yüksəldilməsi, yüklərin çatdırılma müddəti və xərclərinin azaldılması istiqamətində bir çox işlər görülüb”.\nİqtisadiyyat nazirinin müavini Sahil Babayev isə çıxışında Azərbaycanla BMT-nin və onun ixtisaslaşmış qurumları arasında əməkdaşlığın inkişaf etdiyini deyib: “Ölkəmiz bu təşkilatların fəaliyyətində fəal iştirak edir. Azərbaycan təşkilatın Baş Assambleyasından ekspertlər səviyyəsində işçi qurumlarınadək geniş şəkildə təmsil olunur. Azərbaycan 2011-ci ildə iki il müddətinə BMT Təhlükəsizlik Şurasına qeyri-daimi üzv seçilib. İndiyədək BMT qurumları ilə ümumi dəyəri 96,6 mln. dollar olan 50-yə yaxın layihə icra edilib. Hazırda isə UNDP tərəfindən Azərbaycanda ümumi dəyəri təxminən 18,9 mln. dollar olan 10 layihənin icrası davam etdirilir. Azərbaycan UNIDO ilə əməkdaşlığa ciddi önəm verir. Bu gün ilk iclası keçirilən layihə regional əməkdaşlığın, eləcə də layihədə iştirak edən ölkələrdə sənayenin inkişafına töhfə verəcək”.\nUNIDO-nun nümayəndəsi Olqa Memedoviç təmsil etdiyi qurumun Azərbaycan ilə uzun illər əməkdaşlıq etdiyini, təşkilat tərəfindən bundan sonra da Azərbaycanda sənayenin inkişafını dəstəkləyəcəyi deyib: “UNİDO bundan sonra xüsusilə iqtisadiyyatın şaxələndirilməsinə yönələn tədbirlərə dəstək göstərəcək. Yeni İpək Yolu iqtisadi regionunda sənayenin inkişafı üçün mövcud problemlər araşdırılmalı, müzakirə edilməli və aradan qaldırılmalıdır. Buraya texnologiyalar, müasir avadanlıqlar, eləcə də bu inkişafa İpək Yolunun tranzit əhəmiyyəti cəlb edilməli, "hub"lar yaradılmalıdır. Düşünürəm ki, dəhliz olan ölkələr Azərbaycanın Yeni İpək Yolu təcrübəsindən yararlanacaq və bu layihə sayəsində Azərbaycan bizim ölkələrlə əməkdaşlığını daha da genişləndirəcək”.\nQırğızıstan iqtisadiyyat nazirinin müavini Almaz Sazbakov ölkəsində investisiyaların cəlb olunması, sahibkarlığın təşviqi, qabaqcıl texnologiyaların iqtisadiyyata tətbiqi, kiçik və orta sahibkarlığın klasterlərinin dəstəklənməsi istiqamətində görülən işlər barədə məlumat verib. Nazir müavini ölkəsində sənaye və texnoloji parkların yaradıldığını deyib: “Bu gün keçirilən iclas tədbirdə, layihədə iştirak edən ölkələr və nümayəndələri üçün çox əhəmiyyətlidir. Biz layihənin inkişaf prespektivləri haqqında müzakirələr aparıb, onun şaxələndirilməsi istiqamətində nəticələr əldə etməyə çalışmalıyıq. Sənaye зarklarının yaradılması işlərin yekunlaşması demək deyil. Layihələrin infrastrukturu hazır olduqdan sonra inkişaf etdirilməsi - işin vacib tərəflərindəndir”.\nÇinin Azərbaycandakı səfirliyinin müşaviri Yu Honqçi çıxışında qeyd edib ki, Azərbaycanın 2020-ci, Çinin isə 2025-ci ilədək sənaye proqramı mövcuddur: “Biz bugünkü iclasda Tacikistan, Özbəkistan, Qırğızıstanda da bu sənaye parklarının yaradılması barədə danışmalıyıq. Bu sahədə əməkdaşlığın genişləndirilməsi mütləqdir. Hesab edirəm ki, bu layihə uğurlu olacaq və bugünkü iclas yeni sənaye parkları yaradan ölkələr üçün faydalı olacaq”.\nAsiya İnkişaf Bankının Azərbaycan üzrə ölkə direktoru Nəriman Mannapbekovun “Yeni İpək Yolu iqtisadi kəməri”, "Dənizdə İpək Yolu Konsepsiyası", UNIDO-nun Çindəki nümayəndəsi Ralf Bredelin “Əhatəli və davamlı sənaye inkişafının təmin edilməsində sənaye klasterləri, parkları, zonaları və digər coğrafi vahidlərin rolu”, CAREC İnstitutunun direktoru Kubat Umurzakovun “CAREC proqramının əməliyyat prioritetləri kimi nəqliyyat, logistika və sənaye dəhlizlərinin rolu” mövzusunda məruzələri dinlənilib.\nDaha sonra Azərbaycanda İxracın və İnvestisiyaların Təşviqi Fondunun (Azpromo) rəhbəri Rüfət Məmmədov, İqtisadi İslahatlar Elmi-Tədqiqat İnstitutunun direktoru Vilayət Vəliyev, UNIDO-nun Tacikistan, Türkmənistan və Özbəkistan üzrə ekspertləri milli sənayenin inkişaf strategiyası, sənaye parkları, zonaları mövzusunda təqdimatlarla çıxış ediblər.\nQeyd edək ki, iclas mayın 5-də “Elm, sənaye və texnologiya parkları vasitəsilə əhatəli və davamlı sənaye inkişafına yardım” mövzusunda sessiya və təqdimatlarla işini davam etdirəcək. Eyni zamanda, sabah tədbir iştirakçıları “Təmiz Şəhər” ASC-yə gedəcək, Bərk Məişət Tullantılarının Yandırılması və Çeşidlənməsi zavodlarının fəaliyyəti ilə tanış olacaqlar.


Üç uşaq doğan "kişi" ərə gedir » www.DOGRU.tv - Onlayn Televiziya\nwww.DOGRU.tv - Onlayn Televiziya » Gündəm » Üç uşaq doğan "kişi" ərə gedir\n03 iyun 2016 22:47 Baxış Sayı: 519 Şərhlər: 0 Çap Et\nCinsini dəyişən şəxs 46 yaşlı məktəb direktoru ilə ailə qurur.\nÜç uşaq dünyaya gətirərək bütün dünyanın marağına səbəb olan transvistit 42 yaşlı Tomas Bitti ikinci dəfə evlənir. ANS PRESS-in məlumatına görə, o, 46 yaşlı məktəb direktoru Ember Nikolas ilə ailə həyatı qurmağa hazırlaşır.\nCinsini dəyişərək kişi olan Bitti ilk evliliyini Nensi adlı qadınla edib. Cütlük övlad sahibi olmaq istəsə də qadının sağlamlığı buna imkan verməyib. Bundan sora görünüşünü tamamilə kişiyə çevirən Bitti süni mayalanma yolu ilə bir uğursuz cəhddən sonra hamilə qalıb. Əvvəlcə bir qız uşağı dünyaya gətirən Tomas Bittinin daha sonra 2 oğlan uşağı olub.\nDünyanın ən istəkli qadını ev şəraitində (FOTO)\n17 yaşlı 3 uşaq anası… Azərbaycanda ən çox – 2 min 270 nigahdankənar doğuş ...\nAzərbaycanda uşağına süd verən ana öldü